open-index/open-wikipedia-markdown huggingface dataset:
ದೊಡ್ಡಮನೆ

right|thumb|250x250px|ಗೆಲ್ಬನ್‍ಸಾಂಡ ಭವನ, ಜರ್ಮನಿ
**ದೊಡ್ಡಮನೆ**ಯು (**ಸೌಧ**) ದೊಡ್ಡದಾದ ವಾಸದ ಮನೆ.

## ಆಧುನಿಕ ದೊಡ್ಡಮನೆಗಳು 
೨೦ನೇ ಮತ್ತು ೨೧ನೇ ಶತಮಾನದ ಅವಧಿಯಲ್ಲಿ ಕಟ್ಟಲ್ಪಟ್ಟ ದೊಡ್ಡಮನೆಗಳು ಸಾಮಾನ್ಯವಾಗಿ ನಿರ್ದಿಷ್ಟ ಬಗೆಯ ಬಿಡುವಿನ ಚಟುವಟಿಕೆಗಳ ಸ್ಥಳಮಾಡಿಕೊಡಲು ಕಲ್ಪಿಸಲಾದ ವಿಶೇಷವಾಗಿ ವಿನ್ಯಾಸಗೊಳಿಸಲಾದ ಕೋಣೆಗಳನ್ನು ಹೊಂದಿರುತ್ತವೆ. ಅನೇಕ ದೊಡ್ಡಮನೆಗಳು ಸಂರಕ್ಷಣಾಲಯ ಅಥವಾ ಹಸಿರುಮನೆಯನ್ನು ಹೊಂದಿದ್ದರೆ, ಇತರ ದೊಡ್ಡಮನೆಗಳು ಈಜುಕೊಳ ಅಥವಾ ಹೋಮ್ ಥಿಯೇಟರ್‌ನ್ನು ಹೊಂದಿರುತ್ತವೆ. ಕೆಲವು ದೊಡ್ಡಮನೆಗಳು ಈ ಎಲ್ಲ ವೈಶಿಷ್ಟ್ಯಗಳನ್ನು ಹೊಂದಿರುತ್ತವೆ. ಈ ವಿಶೇಷವಾಗಿ ವಿನ್ಯಾಸಗೊಳಿಸಲಾದ ಕೋಣೆಗಳ ತುಲನಾತ್ಮಕ ಮಹತ್ವವು ಕಾಲಕ್ಕೆ ತಕ್ಕಂತೆ ಬದಲಾಗುತ್ತದೆ. ೨೦ನೇ ಶತಮಾನದ ಆರಂಭದಲ್ಲಿ, ಖಾಸಗಿ ಗ್ರಂಥಾಲಯ ಅಥವಾ ವ್ಯಾಸಂಗದ ಕೋಣೆಯಿರದ ಯಾವುದೇ ನೈಜ ದೊಡ್ಡಮನೆಯನ್ನು ಕಟ್ಟುತ್ತಿರಲಿಲ್ಲ. ೨೧ನೇ ಶತಮಾನದ ಆರಂಭದಲ್ಲಿ, ಹೋಮ್ ಥಿಯೇಟರ್ ಅಥವಾ ಸಿನೆಮಾಗಾಗಿ ವಿನ್ಯಾಸಗೊಳಿಸಲಾದ ಕೋಣೆ ಇರುವುದು ಸಾಮಾನ್ಯವಾಗಿದೆ.

## ಬಾಹ್ಯ ಸಂಪರ್ಕಗಳು 
* Historic Mansions and Estates in Latin America
* Estonian Manors Portal the English version introduces 438 well-preserved historical manors (mansions, estates) in Estonia

ವರ್ಗ:ಮನೆಯ ಬಗೆಗಳು
ವಿಶ್ವ ಹಾಲು ದಿನ

**ವಿಶ್ವ ಹಾಲು ದಿನ**ವನ್ನು ವಿಶ್ವಸಂಸ್ಥೆಯ ಆಹಾರ ಮತ್ತು ಕೃಷಿ ಸಂಸ್ಥೆಯ ೨೦೦೧ರಿಂದ ಪ್ರತಿವರ್ಷ ಒಂದರಂದು ಆಚರಿಸುತ್ತಿದೆ. ಇದರ ಉದ್ದೇಶ ಹಾಲು ಮತ್ತು ಹೈನುಗಾರಿಕೆಯನ್ನು, ಆದರ ಮಹತ್ವವನ್ನು ವಿಶ್ವದಲ್ಲೆಡೆ ಪಸರಿಸುವುದೇ ಆಗಿದೆ. 
## ಇತಿಹಾಸ
ವಿಶ್ವ ಆಹಾರ ದಿನವನ್ನು ಮೊದಲ ಬಾರಿಗೆ ೨೦೦೧ರಲ್ಲಿ ಆಚರಿಸಲಾಯಿತು.  
ಹೈನುಗಾರಿಕೆಯಿಂದ ವಿಶ್ವದಲ್ಲೆಡೆ ನೂರು ಕೋಟಿ ಮಂದಿ ಬದುಕು ಸಾಗಿಸುತ್ತಿದ್ದಾರೆ ಎಂದೂ ಮತ್ತು ಹಾಲನ್ನು ದಿನವಹಿ 600 ಕೋಟಿ ಮಂದಿ ವಿವಿಧ ರೂಪಗಳಲ್ಲಿ ಸೇವಿಸುತ್ತಿದ್ದಾರೆ ಎಂದು ತಿಳಿದುಬಂದಿದೆ. ಹಾಲನ್ನು ಉತ್ತಮ ಆರೋಗ್ಯಕ್ಕಾಗಿ ಸೇವಿಸುವುದು ಉತ್ತಮ ಎಂದು ಸಾರುವುದು ಈ ಆಚರನೆಯ ಉದ್ದೇಶ.

ಅಭಿವೃದ್ಧಿಶೀಲ ದೇಶಗಳಲ್ಲಿ ಹಾಲಿನ ಬಳಕೆ ಮತ್ತು ಸದುಪಯೋಗವನ್ನು ಆಹಾರ ಪದ್ಧತಿಯಲ್ಲಿ ಬಳಸಲು ಕ್ರಮಕೈಗೊಳ್ಳುವ ದಿಸೆಯಲ್ಲಿ ಆಹಾರ ಮತ್ತು ಕೃಷಿ ಸಂಸ್ಥೆ ಯು ಹಾಲು ದಿನಾಚರಣೆಯನ್ನು ಶುರುಮಾಡಿತು.ಜೂನ್ ೧ನೆ ತಾರೀಖು ಹಲವು ರಾಷ್ಟ್ರಗಳಲ್ಲಿ ಹಾಲುದಿನ ಎಂದು ಆಚರಣೆ ಆಗುತ್ತಿತ್ತು. ಇದನ್ನೇ ಪ್ರಾಸ್ತಾವಿಕವಾಗಿ ವಿಶ್ವ ಸಂಸ್ಥೆಯ ಆಹಾರ ಮತ್ತು ಕೃಷಿ ಸಂಸ್ಥೆಯು ವಿಶ್ವ ಹಾಲು ದಿನ ಎಂದು ಘೋಷಿಸಿತು.
ದೇಶಿಯ ಆಹಾರ ಪದ್ಧತಿಯಲ್ಲಿ ಹಾಲು ಮಹತ್ವದ ಸ್ಥಾನವನ್ನು ಪಡೆದಿದೆ.
ಅಬಾಲವೃದ್ಧರಾದಿಯಾಗಿ ಎಲ್ಲರೂ ಹಾಲನ್ನು ಸೇವಿಸುತ್ತಾ ಆರೋಗ್ಯವಂತರ ಆಗುವುದು ಈ ದಿನಾಚರಣೆಯ ಗುರಿ.
## ೨೦೧೬
೨೦೧೬ರಲ್ಲಿ ವಿಶ್ವ ಹಾಲು ದಿನವನ್ನು ನಲವತ್ತು ದೇಶಗಳಲ್ಲಿ ಆಚರಿಸಲಾಯಿತು.
ಮ್ಯಾರಥಾನ್ ಓಟ, ಹಾಲಿನ ಸಂಸ್ಕರಣೆ ಶೇಖರಣೆ ಮತ್ತು ಬಳಕೆಯನ್ನು ತೋರಿಸುವ ನಾಟಕಗಳು, ಶಾಲಾ ಕಾರ್ಯಕ್ರಮಗಳು, ಚರ್ಚಾಕೂಟ ಸ್ಪರ್ಧೆ ಮತ್ತು ಇದೇ ಹಲವಾರು ಕಾರ್ಯಕ್ರಮಗಳ ಮೂಲಕ ಹೈನುಗಾರಿಕೆಯ ವಿಸ್ತೃತ ರೂಪವನ್ನು, ದಿನಬಳಕೆಯಲ್ಲಿ ಅದರ ಉಪಯೋಗವನ್ನು ಸಾರಲಾಯಿತು.
## ೨೦೧೭
೨೦೧೭ರಲ್ಲಿ ೮೦ ದೇಶಗಳು ಹಾಲು ದಿನಾಚರಣೆಯನ್ನು ಆಚರಿಸಿದವು.
ಮಿಲ್ಕ್ ಡೇ ಎಂದು ಟ್ವಿಟ್ಟರ್ ನಲ್ಲಿ ಹಾಲಿನ ಉಪಯೋಗವನ್ನು ಪ್ರಚುರ ಪಡಿಸಲಾಯಿತು.

## ೨೦೧೮
೨೦೧೮ರಲ್ಲಿ ಎಪ್ಪತ್ತೆರಡು ದೇಶಗಳು ಹಾಲು ದಿನಾಚರಣೆಯನ್ನು ಆಚರಿಸಿದವು.
ಮೇ ೧ರಿಂದ ಜೂನ್ ೨ರವರೆಗೆ ಒಂದು ತಿಂಗಳ ಕಾಲ ರೈಸ್ ಎ ಗ್ಲಾಸ್ ಎಂಬ ಘೋಷವಾಕ್ಯದಡಿ ಯಲ್ಲಿ ಹಾಲು ಮತ್ತು ಹಾಲಿನ ಉತ್ಪನ್ನಗಳ ಮಹತ್ವವನ್ನು ಸಾರಲಾಯಿತು.
ಒಟ್ಟು ೨೯ ಕೋಟಿ ಮಂದಿ ಸಾಮಾಜಿಕ ಜಾಲತಾಣಗಳಲ್ಲಿ, ಈ ವಿಷಯವನ್ನು ತಿಳಿದರು.
## ವಿರೋಧ
೨೦೧೮ರಲ್ಲಿ ವಿಶ್ವ ಸಸ್ಯ ಹಾಲು ದಿನ ಎಂದು ವಿಶ್ವ ಹಾಲು ದಿನದ ಎದುರಾಗಿ ಕಾರ್ಯಕ್ರಮ ನಡೆಸಲಾಯಿತು.
ಹಾಲು ಉತ್ಪಾದನೆ ಮಾಡಲು ರಾಸುಗಳನ್ನು ದುರ್ಬಳಕೆ ಮಾಡಲಾಗುತ್ತಿದೆ ಎಂದು ಹಾಲು ಹಾಲಿನ ಉತ್ಪನ್ನದಿಂದ ಪರಿಸರಕ್ಕೆ ಹಾನಿಯಾಗುತ್ತಿದೆ ಎಂದು ತೋರಿಸಿಕೊಡಲು ಹಾಲು ದಿನವನ್ನು ಆಗಸ್ಟ್ ೨೨ರಂದು ಆಚರಿಸಲಾಯಿತು.
## ಉಲ್ಲೇಖ
ವರ್ಗ:ಜೂನ್
ವರ್ಗ:ಜೂನ್‍ನ ದಿನಗಳು
ವರ್ಗ:ಆರೋಗ್ಯ
ತಾಯಿನಾಡು

**ತಾಯಿನಾಡು** (**ಮಾತೃಭೂಮಿ**) ಒಂದು ಸಾಂಸ್ಕೃತಿಕ, ರಾಷ್ಟ್ರೀಯ, ಅಥವಾ ಜನಾಂಗೀಯ ಅನನ್ಯತೆಯು ರೂಪಗೊಂಡಿರುವ ಸ್ಥಳದ ಪರಿಕಲ್ಪನೆಯಾಗಿದೆ (ಸಾಮಾನ್ಯವಾಗಿ ಒಳಗೊಂಡಿರುವ ಜನಾಂಗೀಯ ಗುಂಪುಗಳನ್ನು ಸೂಚಿಸುತ್ತದೆ). ಈ ವ್ಯಾಖ್ಯಾನವು ಕೇವಲ ಒಬ್ಬರು ಹುಟ್ಟಿದ ದೇಶ ಎಂಬ ಅರ್ಥವನ್ನೂ ನೀಡಬಹುದು.

## ಮಾತೃಭೂಮಿ 
thumb|ಭಾರತ ಮಾತೆಯ ಪ್ರತಿಮೆ
ಮಾತೃಭೂಮಿ ಪದವು ಒಬ್ಬರು ಹುಟ್ಟಿದ ಸ್ಥಳ, ಒಬ್ಬರ ಪೂರ್ವಜರ ಸ್ಥಳ, ಒಂದು ಜನಾಂಗೀಯ ಗುಂಪು ಅಥವಾ ಪರದೇಶವಾಸಿಯ ಮೂಲಸ್ಥಳ, ಅಥವಾ ಅದರ ವಸಾಹತುಗಳಿಗೆ ವ್ಯತಿರಿಕ್ತವಾಗಿ ಪೋಷಕ ರಾಜ್ಯವನ್ನು ಸೂಚಿಸುತ್ತದೆ. ಉದಾಹರಣೆಗೆ ಹಲವುವೇಳೆ ಜನರು ಮದರ್ ರಷ್ಯಾವನ್ನು ರಷ್ಯಾ ರಾಷ್ಟ್ರದ ವ್ಯಕ್ತೀಕರಣವೆಂದು ಭಾವಿಸುತ್ತಾರೆ. ಬ್ರಿಟೀಷ್ ಸಾಮ್ರಾಜ್ಯದೊಳಗೆ, ವಸಾಹತುಗಳಲ್ಲಿನ ಅನೇಕ ಸ್ಥಳೀಯರು ಬ್ರಿಟನ್ ಒಂದು ದೊಡ್ಡ ರಾಷ್ಟ್ರದ ತಾಯಿ ದೇಶವೆಂದು ಭಾವಿಸಿದ್ದರು. ಭಾರತವನ್ನು ಹಲವುವೇಳೆ ಭಾರತ ಮಾತೆ ಎಂದು ಮೂರ್ತೀಕರಿಸಲಾಗುತ್ತದೆ. ಫ಼್ರೆಂಚರು ತಮ್ಮ ದೇಶ ಫ಼್ರಾನ್ಸನ್ನು ಸಾಮಾನ್ಯವಾಗಿ "ಲಾ ಮೇರೆ ಪಾಟ್ರಿ" ಎಂದು ಸೂಚಿಸುತ್ತಾರೆ.

## ಉಲ್ಲೇಖಗಳು 
ವರ್ಗ:ರಾಷ್ಟ್ರೀಯತೆ
ವರ್ಗ:ಭಾರತ
ಸುಪ್ರಿಯಾ ಎಸ್. ರಾವ್

**ಸುಪ್ರಿಯಾ ಎಸ್. ರಾವ್**, ಒಬ್ಬ ಬಹುಮುಖ ವ್ಯಕ್ತಿತ್ವದ ಕಲಾವಿದೆ. ಕನ್ನಡ ರಂಗಭೂಮಿಯಲ್ಲಿ ಕೆಲಸಮಾಡುತ್ತಿದ್ದಾರೆ. ಕನ್ನಡ ಚಲನಚಿತ್ರರಂಗದಲ್ಲೂ ಪಾದಾರ್ಪಣೆ ಮಾಡಿದ್ದಾರೆ. ಅವರು ವಸ್ತ್ರ ವಿನ್ಯಾಸ, ಪ್ರಸಾಧನ, ಸ್ಟೇಜ್ ನ ಕೆಲಸಗಳು,ಸಂಗೀತ ಸಂಯೋಜನೆ,ಸಾಹಿತ್ಯ ರಚನೆ,ಮೊದಲಾದ ವಿಭಾಗಗಳಲ್ಲಿ ಒಳ್ಳೆಯ ಅನುಭವಿಗಳು. ಕಲಾತ್ಮಕ ಚಿತ್ರಗಳಲ್ಲಿ ಕೆಲಸಮಾಡುವ ಆಸೆಯುಳ್ಳವರು.  ಸುಪ್ರಿಯ ಅವರು ಅಭಿನಯ ವೈವಿಧ್ಯಮಯ. ಅವರು 

## ಅಭಿನಯಿಸಿದ ನಾಟಕಗಳು 
# ಗಿರಿಜಾ ಕಲ್ಯಾಣ
# ಕರ್ಣಾಂತರಂಗ,
# ರಾವಣ ದರ್ಶನ,
# ಮೈಥಿಲಿ,
# ಮಂಥರೆ,
# ಯಹೂದಿ ಹುಡುಗಿ,
### ಜನನ, ಪರಿವಾರ
**ಸುಪ್ರಿಯ**, ಶಿವಮೊಗ್ಗ ಜಿಲ್ಲೆಯ ಭದ್ರಾವತಿಯವರು. ತಾಯಿ ಸೀತಾಲಕ್ಷ್ಮಿ, ಸಂಗೀತ ಬಲ್ಲವರು. ಮಗಳಿಗೆ ಅವರಿಂದಲೇ ಸಂಗೀತದ ಕಲಿಕೆ ಶುರುವಾಯಿತು. ತಂದೆ ರಂಗಕರ್ಮಿ ಹಾಗೂ ನಟ. ಸುಪ್ರಿಯ ೮ ನೆಯ ತರಗತಿಯಲ್ಲಿದ್ದಾಗ, "ಎದೆತುಂಬಿಹಾಡಿದೆನು" ಎನ್ನುವ ಟೆಲಿವಿಶನ್ ಶೋನಲ್ಲಿ ಭಾಗವಹಿಸಿ ಕರುನಾಡಿಗೆ ಪರಿಚಿತಳಾದಳು. ಅವರು ಮೊದಲನೆಯ ಪಿಯುಸಿಯಲ್ಲಿದ್ದಾಗ,"ಸರಿಗಮಪ"ಸ್ಟಾರ್ ಸಿಂಗರ್-ಸೀಸನ್-೨ ನಲ್ಲಿ ಟೆಲಿವಿಶನ್ ಕಾರ್ಯಕ್ರಮದಲ್ಲಿ ಭಾಗವಹಿಸಿ ಜನಪ್ರಿಯತೆಯನ್ನು ಗಳಿಸಿದರು. ಸುಪ್ರಿಯರವರು ಸಂಗೀತದ ಜೊತೆಗೆ, ಬಿ.ಬಿ.ಎ.ಪರೀಕ್ಷೆ ಮುಗಿಸಿ ಎಂ.ಕಾಂ ಪದವಿಗೆ ಶ್ರಮಿಸುತ್ತಿದ್ದಾರೆ.
### ಕನ್ನಡ ಸಿನಿಮಾರಂಗದಲ್ಲಿ
# "ಹಸಿರು ರಿಬ್ಬನ್", ಕನ್ನಡದ ಹೆಸರಾಂತ ಲೇಖಕ, ಕವಿ, ಎಚ್ಚೆಸ್ವಿ ಯವರ ಬರೆದ, ಚಿತ್ರದಲ್ಲಿ ಅಭಿನಯಿಸಿದ್ದಾರೆ.
# "ಅಮೃತ ವಾಹಿನಿ", ನಿರ್ದೇಶಕ ನರೇಂದ್ರ ಬಾಬು ನಿರ್ದೇಶನದ ಚಿತ್ರ ನಿರ್ಮಾಣದ ಹಂತದಲ್ಲಿದೆ.

## ಕಿರುತೆರೆಯಲ್ಲಿ
ನಿರ್ದೆಶಕ, ಟೀ.ಎನ್.ಸೀತಾರಾಂರವರ "ಮಗಳು ಜಾನಕಿ" ಧಾರಾವಾಹಿಯಲ್ಲಿ ನಿರಂಜನನ ಅಕ್ಕ"ಸಂಜನ" ಪಾತ್ರದಲ್ಲಿ ಅಭಿನಯಿಸುತ್ತಿದ್ದಾರೆ.
### ಪ್ರಶಸ್ತಿ ಪುರಸ್ಕಾರಗಳು
* ಗಾನಶ್ರೀ-೨೦೦೮ ಪ್ರಶಸ್ತಿ,
* ಸಹ್ಯಾದ್ರಿ ಸುಗಮ ಸಂಗೀತ ಅಕ್ಯಾಡೆಮಿ ಪುರಸ್ಕಾರ,
* ಮೈಥಿಲಿ ಏಕ ವ್ಯಕ್ತಿ ಪ್ರದರ್ಶನಕ್ಕಾಗಿ, ಕೃಷಿ ಮಹಾವಿದ್ಯಾಲಯ ಶಿವಮೊಗ್ಗ ಇವರಿಂದ ಮೆಚ್ಚುಗೆ ಪುರಸ್ಕಾರ,
* ಶಿವಮೊಗ್ಗ ದಸರಾ-೨೦೧೪ ರಲ್ಲಿ ಮೈಥಿಲಿ ನಾಟಕಕ್ಕೆ ಅತ್ಯುತ್ತಮ ನಟಿ ಪ್ರಶಸ್ತಿ,
* ಉಡುಪಿ ರಂಗಭೂಮಿ ರಾಜ್ಯಮಟ್ಟದ ನಾಟಕ ಸ್ಪರ್ಧೆಯಲ್ಲಿ ಅತ್ಯುತ್ತಮ ನಟಿ ಪ್ರಶಸ್ತಿ,
* ಕಲಾ ಪ್ರತಿಭೋತ್ಸವದಲ್ಲಿ ಅತ್ಯುತ್ತಮ ನಾಟಕ ಪ್ರಶಸ್ತಿ ಅಪೇಕ್ಷಾ  ಕಲಾವೃಂದದ  ನೃತ್ಯ ಸ್ಪರ್ಧೆಯಲ್ಲಿ ಪ್ರಥಮ ಸ್ಥಾನ,
* ೧೮ ನೇ ಅಖಿಲಭಾರತ ಕುವೆಂಪು ಏಕಾಂಕ ನಾಟಕ ಸ್ಪರ್ಧೆ-೨೦೧೪ ಕರ್ಣಾಂತರಂಗ ನಾಟಕಕ್ಕೆ ಪ್ರಶಸ್ತಿ,
* ಶ್ರೀಗಂಧ ಸಂಸ್ಥೆಯಿಂದ ಆರ್. ಏನ್. ಜಯಗೋಪಾಲ್ ಅತ್ಯುತ್ತಮ ಗಾಯಕಿ ಪ್ರಶಸ್ತಿ,
* ಸ್ಪಂದನ ಶ್ರೀ ಟ್ರಸ್ಟ್ ವತಿಯಿಂದ ಕಲಾಸೇವೆಯನ್ನು ಗುರುತಿಸಿ ಸ್ಪಂದನ ಶ್ರೀ ಪ್ರಶಸ್ತಿ,

## ಉಲ್ಲೇಖಗಳು

## ಬಾಹ್ಯಸಂಪರ್ಕಗಳು
# ಚಿತ್ರೀಕರಣ ಮುಗಿಸಿಕೊಂಡ 'ಅಮೃತವಾಹಿನಿ',ಮಾರ್ಚ್,೧೯,೨೦೧೯,Public Vibe   

ವರ್ಗ:ರಂಗಭೂಮಿ ಕಲಾವಿದರು
ವರ್ಗ:ಕಿರುತೆರೆ ನಟನಟಿಯರು
ವರ್ಗ:ಬೆಂಗಳೂರಿನವರು
ವಿದ್ಯಾರ್ಥಿ

thumb|280x280px|ತೈವಾನ್‍ನ ಒಂದು ಶಾಲೆಯ ವಿದ್ಯಾರ್ಥಿನಿಯರು, ೧೯೨೭.
**ವಿದ್ಯಾರ್ಥಿ**ಯು ಮುಖ್ಯವಾಗಿ ಶಾಲೆ ಅಥವಾ ಇತರ ಶೈಕ್ಷಣಿಕ ಸಂಸ್ಥೆಯಲ್ಲಿ ದಾಖಲಾಗಿರುವ ವ್ಯಕ್ತಿ. ಇವನು ಒಬ್ಬ ಶಿಕ್ಷಕನ ಮಾರ್ಗದರ್ಶನದಲ್ಲಿ ಒಂದು ವಿಷಯದಲ್ಲಿ ಸೂಕ್ತ ಮಟ್ಟದ ಪರಿಣಿತಿಯನ್ನು ಹೊಂದಲು ಒಂದು ಪಾಠಸರಣಿಯಲ್ಲಿನ ತರಗತಿಗಳಿಗೆ ಹಾಜರಾಗುತ್ತಾನೆ. ಇವನು ತರಗತಿಯ ಹೊರಗೆ, ತರಗತಿಯ ತಯಾರಿಗೆ ಅಗತ್ಯವಿರುವ ಅಥವಾ ಆ ಪರಿಣಿತಿಯೆಡೆಗೆ ಪ್ರಗತಿಯ ಸಾಕ್ಷ್ಯವನ್ನು ಒಪ್ಪಿಸಲು, ಶಿಕ್ಷಕನು ನಿಗದಿಮಾಡುವ ಚಟುವಟಿಕೆಗಳಿಗೆ ಸಮಯವನ್ನು ಮೀಸಲಿಡುತ್ತಾನೆ. ವಿಶಾಲವಾದ ಅರ್ಥದಲ್ಲಿ, ವಿದ್ಯಾರ್ಥಿ ಎಂದರೆ ತನ್ನನ್ನು ಒಂದು ವಿಷಯದಲ್ಲಿ ಪರಿಣಿತಿ ಪಡೆಯಲು ಅಗತ್ಯವಾದ ಯಾವುದೇ ವಿಷಯದ ತೀವ್ರ ಬೌದ್ಧಿಕ ಏರ್ಪಾಟಿಗೆ ಸಮರ್ಪಿಸಿಕೊಳ್ಳುವ ಯಾರಾದರೂ ಆಗಿರಬಹುದು. ಇದು ಯಾವುದೋ ಕಾರ್ಯರೂಪದ ವ್ಯವಹಾರದ ಭಾಗವಾಗಿರುತ್ತದೆ ಮತ್ತು ಅಂತಹದರಲ್ಲಿ ಪರಿಣಿತಿಯು ಮೂಲಭೂತ ಅಥವಾ ನಿರ್ಣಾಯಕವಾಗಿರುತ್ತದೆ.

## ಉಲ್ಲೇಖಗಳು 
ವರ್ಗ:ಶಿಕ್ಷಣ
ಜಯರಾಮನ್ ಚಂದ್ರಶೇಖರ್

**ಜಯರಾಮನ್ ಚಂದ್ರಶೇಖರ್** (ಜನನ ೧೯೫೨) ಭಾರತೀಯ ಕಾಂಪ್ಯೂಟೇಶನಲ್ ರಸಾಯನಶಾಸ್ತ್ರಜ್ಞ ಮತ್ತು ಭಾರತೀಯ ವಿಜ್ಞಾನ ಸಂಸ್ಥೆಯ ಸಾವಯವ ರಸಾಯನಶಾಸ್ತ್ರದ ಮಾಜಿ ಪ್ರಾಧ್ಯಾಪಕರಾಗಿದ್ದಾರೆ. ಅವರು ಸಾವಯವ ಅಣುಗಳ ರಚನೆ ಮತ್ತು ಬಂಧದ ಬಗ್ಗೆ ಅಧ್ಯಯನಕ್ಕಾಗಿ ಹೆಸರುವಾಸಿಯಾಗಿದ್ದಾರೆ ಹಾಗೂ ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿಯಲ್ಲಿ ಚುನಾಯಿತರಾಗಿದ್ದಾರೆ. ೧೯೯೫ ರಲ್ಲಿ ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ,ಕೌನ್ಸಿಲ್ ಆಫ್ ಸೈಂಟಿಫಿಕ್‌ ಅಂಡ್‌ ಇಂಡಸ್ಟ್ರಿಯಲ್ ರಿಸರ್ಚ್ ನಿಂದ ಭಾರತೀಯ ಅತ್ಯುನ್ನತ ವಿಜ್ಞಾನ ಪ್ರಶಸ್ತಿಗಳಲ್ಲಿ ಒಂದಾದ  ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
## ಜನನ ಮತ್ತು ಶಿಕ್ಷಣ
ಜಯರಾಮನ್ ರವರು ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದಲ್ಲಿ ೨೩ ಅಕ್ಟೋಬರ್ ೧೯೫೨ ರಂದು ಜನಿಸಿದರು. ೧೯೭೦ ರಲ್ಲಿ ಅವರು ಬೆಂಗಳೂರು ವಿಶ್ವವಿದ್ಯಾಲಯದಿಂದ ರಸಾಯನಶಾಸ್ತ್ರದಲ್ಲಿ ಪದವಿ ಪಡೆದರು ಮತ್ತು ೧೯೭೨ ರಲ್ಲಿ ತಮ್ಮ ಸ್ನಾತಕೋತ್ತರ ಪದವಿಗಾಗಿ ಮದ್ರಾಸ್ ನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಗೆ ಸೇರಿದರು. ಅವರು ಎಸ್ಐ ಸುಬ್ರಮಣ್ಯನ್ ರವರ ಮಾರ್ಗದರ್ಶನದಲ್ಲಿ ಕಂಪ್ಯೂಟರ್ ರಸಾಯನಶಾಸ್ತ್ರ ಮತ್ತು ಸೈದ್ಧಾಂತಿಕ ಸಾವಯವ ರಸಾಯನಶಾಸ್ತ್ರದ ಕುರಿತು ಡಾಕ್ಟರೇಟ್ ಅಧ್ಯಯನಕ್ಕಾಗಿ ಐಐಟಿ ಮದ್ರಾಸ್ನಲ್ಲಿ ಮುಂದುವರೆದರು ಮತ್ತು ಅಲ್ಲಿ ಅವರು ೧೯೭೭ ರಲ್ಲಿ ಪಿಎಚ್ಡಿ ಪದವಿಯನ್ನು ಪಡೆದರು.
ಜಯರಾಮನ್ ರವರು ತಮ್ಮ ಪೋಸ್ಟ್‌ ಡಾಕ್ಟೋರಲ್ ಅಧ್ಯಯನವನ್ನು ಯುನಿವರ್ಸಿಟಿ ಆಫ್‌ ಎರ್ಲಾಂಜೆನ್ - ನ್ಯೂರೆಂಬರ್ಗ್ ನಲ್ಲಿ ಪ್ರಾರಂಭಿಸಿದರು. ಭಾರತಕ್ಕೆ ಹಿಂದಿರುಗಿದ ನಂತರ, ಇವರು ಜೈವಿಕ ರಸಾಯನಶಾಸ್ತ್ರ ವಿಭಾಗದ ಸದಸ್ಯರಾಗಿ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಗೆದ್ದ ಸೇರಿಕೊಂಡರು ಮತ್ತು ಅಲ್ಲಿ ಪ್ರಾಧ್ಯಾಪಕನಾಗಿ ಸೇವೆ ಸಲ್ಲಿಸುತ್ತಿದ್ದಾಗ ಅವರು ಬ್ರಾನ್ಫೋರ್ಡ ನ ನ್ಯೂರೋಜನ್ ಕಾರ್ಪೊರೇಶನ್ ಗೆ ತೆರಳಿ ಅಲ್ಲಿ  ತಮ್ಮ ಸಂಶೋಧನೆಗಳನ್ನು ಮುಂದುವರಿಸಿದರು.

## ಲೀಗಸಿ
ಚಂದ್ರಶೇಖರ್ ರವರು  ಸಾವಯವ ಅಣುಗಳ ರಚನೆ, ಬಂಧನ ಹಾಗೂ ರಾಸಾಯನಿಕ ಪ್ರತಿಕ್ರಿಯಾತ್ಮಕ ಮೇಲಿನ ಪರಿಣಾಮಗಳ ಮೇಲೆ ವ್ಯಾಪಕವಾಗಿ ಕಾರ್ಯ ನಿರ್ವಹಿಸುವುದರ ಮೂಲಕ ಪ್ರಸಿದ್ಧಿ ಪಡೆದಿದ್ದಾರೆ. ಅವರ ನಂತರದ ಸಂಶೋಧನೆಗಳು : ಎಲೆಕ್ಟ್ರಾನಿಕ್ ಪರಿಮಾಣ, ರಚನೆ, ಅವುಗಳ ಆಣ್ವಿಕ ಗುಣಗಳ ಲೆಕ್ಕಾಚಾರ. ಅವರು ಮೂರು ಪುಸ್ತಕಗಳು ಮತ್ತು ಅನೇಕ ಪರಾಮರ್ಶೆ ಲೇಖನಗಳನ್ನು ಕೊಡುಗೆಯಾಗಿ ನೀಡಿದ್ದಾರೆ.

## ಪ್ರಶಸ್ತಿಗಳು
* ಡಾ. ಹುಸೇನ್ ಜಹೀರ್ ಯಂಗ್ ಸೈಂಟಿಸ್ಟ್ ಪ್ರಶಸ್ತಿ.
* ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್ ಇಲಾಖೆಯು, ಅತ್ಯುನ್ನತ ಭಾರತೀಯ ವಿಜ್ಞಾನ ಪ್ರಶಸ್ತಿಗಳಲ್ಲಿ ಒಂದಾದ ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು - ೧೯೯೫.
* ಸೈಟೀಷನ್ ಲಾರೆಟ್ ಅವಾರ್ಡ್ - ೨೦೦೪.

## ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ವರ್ಗ:ಕರ್ನಾಟಕದ ವಿಜ್ಞಾನಿಗಳು
ಬಲಾತ್ಕಾರದ ಸಂಭೋಗ

**ಬಲಾತ್ಕಾರದ ಸಂಭೋಗ**ವು (**ಅತ್ಯಾಚಾರ**) ಒಂದು ಬಗೆಯ ಲೈಂಗಿಕ ಅಪರಾಧವಾಗಿದೆ. ಇದರಲ್ಲಿ ಸಾಮಾನ್ಯವಾಗಿ ಒಬ್ಬ ವ್ಯಕ್ತಿಯ ಮೇಲೆ ಅವನ/ಅವಳ ಸಮ್ಮತಿಯಿಲ್ಲದೆಯೇ ಸಂಭೋಗ ಅಥವಾ ಇತರ ರೂಪದ ಲೈಂಗಿಕ ಪ್ರವೇಶವನ್ನು ಎಸಗಲಾಗುತ್ತದೆ. ಈ ಕ್ರಿಯೆಯನ್ನು ಶಾರೀರಿಕ ಬಲ, ಬಲಾತ್ಕಾರ, ಅಧಿಕಾರದ ದುರುಪಯೋಗದಿಂದ ನಡೆಸಬಹುದು, ಅಥವಾ ಸಕ್ರಮ ಸಮ್ಮತಿಯನ್ನು ನೀಡಲು ಅಸಮರ್ಥವಾಗಿರುವ ವ್ಯಕ್ತಿಯ (ಉದಾಹರಣೆಗೆ ಪ್ರಜ್ಞೆ ತಪ್ಪಿದ, ಅಶಕ್ತನಾಗಿಸಿದ, ಬೌದ್ಧಿಕ ಅಶಕ್ತತೆಯಿರುವ, ಸಮ್ಮತಿಯ ವಯಸ್ಸಿಗಿಂತ ಕಡಿಮೆ ವಯಸ್ಸಿನ ವ್ಯಕ್ತಿ) ವಿರುದ್ಧ ನಡೆಸಬಹುದು.

ಅತ್ಯಾಚಾರದ ವರದಿ ಒಪ್ಪಿಸುವ, ಅದರ ವಿರುದ್ಧ ಕಾನೂನು ಕ್ರಮ ಕೈಗೊಳ್ಳುವ ಮತ್ತು ಶಿಕ್ಷೆ ನೀಡುವ ಪ್ರಮಾಣ ಕಾನೂನುವ್ಯಾಪ್ತಿಗಳ ನಡುವೆ ಬದಲಾಗುತ್ತದೆ. ವಿಶ್ವಾದ್ಯಂತ, ಅತ್ಯಾಚಾರವನ್ನು ಮುಖ್ಯವಾಗಿ ಪುರುಷರು ಎಸಗುತ್ತಾರೆ. ವ್ಯಕ್ತಿಗೆ ತಿಳಿದಿರುವ ಜನರಿಂದ ಅತ್ಯಾಚಾರಕ್ಕಿಂತ ಅಪರಿಚಿತರಿಂದ ಅತ್ಯಾಚಾರವು ಸಾಧಾರಣವಾಗಿ ಕಡಿಮೆ ಸಾಮಾನ್ಯವಾಗಿದೆ. ಪುರುಷರ ಮೇಲೆ ಪುರುಷರ, ಹಾಗೂ ಮಹಿಳೆಯರ ಮೇಲೆ ಮಹಿಳೆಯರ ಅತ್ಯಾಚಾರ ಜೈಲುಗಳಲ್ಲಿ ಸಾಮಾನ್ಯವಾಗಿದೆ ಮತ್ತು ಅತ್ಯಾಚಾರದ ಅತಿ ಕಡಿಮೆ ವರದಿ ಮಾಡಲಾದ ರೂಪಗಳಾಗಿರಬಹುದು.

## ಉಲ್ಲೇಖಗಳು 
ವರ್ಗ:ಹಿಂಸಾಚಾರ
ಅಳತೆಗೋಲು

thumb|ಗ್ರೀಕೋ-ಈಜಿಪ್ಷಿಯನ್ ದೇವತೆ ಸೆರಾಪಿಸ್‍ನ ಕೈಯಲ್ಲಿ ಅಳತೆಗೋಲು
**ಅಳತೆಗೋಲು** ದೈಹಿಕವಾಗಿ ಉದ್ದಗಳು ಮತ್ತು ವಿವಿಧ ಗಾತ್ರಗಳ ಮೋಜಣಿ ಪ್ರದೇಶಗಳನ್ನು ಅಳೆಯಲು ಬಳಸಲಾಗುವ ಒಂದು ಉಪಕರಣ. ಬಹುತೇಕ ಅಳತೆಗೋಲುಗಳು ದುಂಡಗೆ ಅಥವಾ ಚೌಕ ವಿಭಾಗಗಳನ್ನು ಹೊಂದಿರುತ್ತವೆ; ಆದರೆ ಅವು ಚಪ್ಪಟೆ ಫಲಕಗಳು ಕೂಡ ಆಗಿರಬಹುದು. ಕೆಲವು ನಿಯಮಿತ ಅಂತರಗಳಲ್ಲಿ ಗುರುತುಗಳನ್ನು ಹೊಂದಿರುತ್ತವೆ. ಆಧುನಿಕ ಮಾಪನದಲ್ಲಿ ಬಳಸಲಾಗುವ ರೇಖಾ, ಸರಪಣಿ ಅಥವಾ ಉಕ್ಕಿನ ಪಟ್ಟಿಗಳ ಮುನ್ನ ಅಳತೆಗೋಲನ್ನು ಬಳಸಲಾಗುತ್ತಿದ್ದಿದ್ದ ಸಾಧ್ಯತೆಯಿದೆ.

### ಪ್ರಾಚೀನ ಭಾರತ 
ದಂತದಿಂದ ತಯಾರಿಸಿದ ಅಳತೆಪಟ್ಟಿಗಳು ಸಿಂಧೂ ಕಣಿವೆಯ ನಾಗರಿಕತೆಯಲ್ಲಿ, ಮತ್ತು ಪಶ್ಚಿಮ ಭಾರತದ ಕೆಲವು ಭಾಗಗಳಲ್ಲಿ ಕ್ರಿ.ಪೂ. ೧೫೦೦ರ ಮೊದಲು ಬಳಕೆಯಲ್ಲಿದ್ದವು. ಲೋಥಲ್‍ನಲ್ಲಿ ಕ್ರಿ.ಪೂ. ೨೪೦೦ ರ ಕಾಲಮಾನದ್ದೆಂದು ನಿರ್ಧರಿಸಲಾದ ಉತ್ಖನ್ನಗಳಿಂದ ಒಂದು ಅಂಗುಲದ ಸುಮಾರು ೧/೧೬ಕ್ಕೆ ಮಾಪನಾಂಕಗಳನ್ನು ಗುರುತಿಸಿರುವ (೨ ಮಿ.ಮೀ ಗಿಂತ ಕಡಿಮೆ) ಅಂತಹ ಒಂದು ಅಳತೆಪಟ್ಟಿ ದೊರಕಿದೆ. ಮೋಹನ್‍ಜೋದಡೊ ಅಳತೆಪಟ್ಟಿಯನ್ನು ೧.೩೨ ಅಂಗುಲಗಳಿಗೆ ಅನುಗುಣವಾದ ಏಕಮಾನಗಳಲ್ಲಿ ವಿಭಜಿಸಲಾಗಿದೆ ಮತ್ತು ಇವನ್ನು ಗಮನಾರ್ಹ ನಿಖರತೆಯೊಂದಿಗೆ ದಶಮಾನ ಉಪವಿಭಾಗಗಳಲ್ಲಿ ಗುರುತು ಮಾಡಲಾಗಿದೆ ಎಂದು ವೈಟ್‍ಲಾ ಅಭಿಪ್ರಾಯಪಡುತ್ತಾರೆ. ಈ ಪ್ರದೇಶದಾದ್ಯಂತ ಕಂಡುಬಂದಿರುವ ಪ್ರಾಚೀನ ಇಟ್ಟಿಗೆಗಳು ಈ ಏಕಮಾನಗಳಿಗೆ ಅನುಗುಣವಾದ ಆಯಾಮಗಳನ್ನು ಹೊಂದಿವೆ.

## ಉಲ್ಲೇಖಗಳು 
ವರ್ಗ:ಕೈ ಉಪಕರಣಗಳು
ಸಾರತೈಲ

thumb|ಗಂಧದೆಣ್ಣೆ

**ಸಾರತೈಲ**ವು ಬಾಷ್ಪಶೀಲ (ಸಾಮಾನ್ಯ ಉಷ್ಣಾಂಶದಲ್ಲಿ ಸುಲಭವಾಗಿ ಆವಿಯಾಗುವ) ಸಸ್ಯಜನ್ಯ ರಾಸಾಯನಿಕ ಸಂಯುಕ್ತಗಳನ್ನು ಹೊಂದಿರುವ ಸಾಂದ್ರೀಕೃತ ಜಲ ವಿಕರ್ಷಕ ದ್ರವ. ಕೊಬ್ಬುಯುಕ್ತ ಎಣ್ಣೆಗಳಿಗೆ ವ್ಯತಿರಿಕ್ತವಾಗಿ, ಸಾರತೈಲಗಳು ಸಾಮಾನ್ಯವಾಗಿ ಯಾವುದೇ ಕಲೆ ಅಥವಾ ಶೇಷವನ್ನು ಬಿಡದೇ ಪೂರ್ತಿಯಾಗಿ ಆವಿಯಾಗುತ್ತವೆ.

ಸಾರತೈಲಗಳನ್ನು ಸಾಮಾನ್ಯವಾಗಿ ಆಸವನದ ಪ್ರಕ್ರಿಯೆಯಿಂದ ಹೊರತೆಗೆಯಲಾಗುತ್ತದೆ, ಹಲವುವೇಳೆ ಬಾಷ್ಪವನ್ನು ಬಳಸಿ. ಇತರ ಪ್ರಕ್ರಿಯೆಗಳಲ್ಲಿ ಹಿಂಡುವಿಕೆ, ವಿಲೇಯಕ ಆಹರಣ, ಸ್ಫುಮಟೂರಾ, ಶುದ್ಧ ತೈಲ ಆಹರಣ, ರಾಳ ಇಳಿಸುವಿಕೆ, ಮೇಣ ಆವರಿಸುವಿಕೆ ಮತ್ತು ಕೋಲ್ಡ್ ಪ್ರೆಸಿಂಗ್ ಸೇರಿವೆ. ಸಾರತೈಲಗಳನ್ನು ಸುಗಂಧ ದ್ರವ್ಯಗಳು, ಸೌಂದರ್ಯವರ್ಧಕಗಳು, ಸಾಬೂನುಗಳು ಮತ್ತು ಇತರ ಉತ್ಪನ್ನಗಳಲ್ಲಿ, ಆಹಾರ ಹಾಗೂ ಪಾನೀಯಕ್ಕೆ ಸುವಾಸನೆ ನೀಡಲು, ಮತ್ತು ಧೂಪದ್ರವ್ಯ ಹಾಗೂ ಗೃಹೋಪಯೋಗಿ ಸ್ವಚ್ಛಗೊಳಿಸುವ ಉತ್ಪನ್ನಗಳಿಗೆ ಪರಿಮಳಗಳನ್ನು ಸೇರಿಸಲು ಬಳಸಲಾಗುತ್ತದೆ.

## ಹೆಚ್ಚಿನ ವಾಚನ 
* 
* 
* 
* 

ವರ್ಗ:ಎಣ್ಣೆಗಳು
ವಿಧವೆ

**ವಿಧವೆ** ಎಂದರೆ ಗಂಡನನ್ನು ಕಳೆದುಕೊಂಡಿರುವ (ಮರಣ ಹೊಂದಿರುವ) ಮಹಿಳೆ. **ವಿಧುರ**ನೆಂದರೆ ಹೆಂಡತಿಯನ್ನು ಕಳೆದುಕೊಂಡಿರುವ ಪುರುಷ. ತಮ್ಮ ಜೀವನಸಂಗಾತಿಯನ್ನು ಕಳೆದುಕೊಂಡಿರುವ ಸ್ಥಿತಿಯನ್ನು ವೈಧವ್ಯ ಎಂದು ಕರೆಯಲಾಗುತ್ತದೆ. ವಿಶ್ವದಾದ್ಯಂತ ವಿಧವೆಯರು ಮತ್ತು ವಿಧುರರನ್ನು ನಡೆಸಿಕೊಳ್ಳುವ ರೀತಿ ಬದಲಾಗುತ್ತದೆ.

## ಆರ್ಥಿಕ ಸ್ಥಾನಮಾನ 
ಗಂಡನು ಏಕಮಾತ್ರ ಸಂಸಾರ ನಿರ್ವಾಹಕನಾಗಿರುವ ಸಮಾಜಗಳಲ್ಲಿ, ಅವನ ಮರಣವು ಅವನ ಕುಟುಂಬವನ್ನು ನಿರ್ಗತಿಕವಾಗಿಸಬಹುದು. ಸಾಮಾನ್ಯವಾಗಿ ಮಹಿಳೆಯರು ಪುರುಷರಿಗಿಂತ ಹೆಚ್ಚು ಬಾಳುವ, ಜೊತೆಗೆ ಅನೇಕ ಸಮಾಜಗಳಲ್ಲಿ, ಪುರುಷರು ತಮಗಿಂತ ಕಡಿಮೆ ವಯಸ್ಸಿನ ಮಹಿಳೆಯರನ್ನು ವಿವಾಹವಾಗುವ ಪ್ರವೃತ್ತಿಯು ಇದನ್ನು ಹೆಚ್ಚಿಸಬಹುದು. ಕೆಲವು ಪುರುಷ ಪ್ರಧಾನ ಸಮಾಜಗಳಲ್ಲಿ, ವಿಧವೆಯರು ಆರ್ಥಿಕ ಸ್ವಾತಂತ್ರ್ಯವನ್ನು ಕಾಪಾಡಿಕೊಂಡಿರಬಹುದು.

೧೯ನೇ ಶತಮಾನದ ಬ್ರಿಟನ್‍ನಲ್ಲಿ, ಅನೇಕ ಸಮಾಜಗಳಿಗಿಂತ ವಿಧವೆಯರಿಗೆ ಅವರ ಸಾಮಾಜಿಕ ಸ್ಥಾನಮಾನ ಬದಲಾಗುವ ಹೆಚ್ಚಿನ ಅವಕಾಶವಿತ್ತು. ಸಮಾಜಾರ್ಥಿಕವಾಗಿ ಏರುವ ಸಾಮರ್ಥ್ಯದ ಜೊತೆಗೆ, ತಮ್ಮ ಸಮಾಜದಲ್ಲಿ ವಿವಾಹಿತ ಸ್ತ್ರೀಯರಿಗಿಂತ ವಿಧವೆಯರು ಸಾಂಪ್ರದಾಯಿಕ ಲೈಂಗಿಕ ವರ್ತನೆಗೆ ಸವಾಲೊಡ್ಡುವ ಹೆಚ್ಚಿನ ಸಾಧ್ಯತೆಯಿತ್ತು.

## ಉಲ್ಲೇಖಗಳು 
ವರ್ಗ:ವಿವಾಹ
ಮುಗ್ಧತೆ

**ಮುಗ್ಧತೆ** ಶಬ್ದವು ಸಾಮಾಜಿಕ ಸಮಾನಸ್ಕಂಧರ ಹೋಲಿಕೆಯ ದೃಷ್ಟಿಯಿಂದ, ಅಥವಾ ಹೆಚ್ಚು ಸಾಮಾನ್ಯ ಪ್ರಮಾಣಕ ಮಾಪಕಕ್ಕೆ ಸಂಪೂರ್ಣ ಹೋಲಿಕೆಯಿಂದ ಕಡಿಮೆ ಅನುಭವವನ್ನು ಸೂಚಿಸಬಹುದು. ಅಜ್ಞಾನಕ್ಕೆ ವ್ಯತಿರಿಕ್ತವಾಗಿ, ಈ ಶಬ್ದವನ್ನು ಸಾಮಾನ್ಯವಾಗಿ ಸಕಾರಾತ್ಮಕ ಪದವಾಗಿ ಕಾಣಲಾಗುತ್ತದೆ, ಮತ್ತು ಇದು ವಿಶ್ವದ ಆಶಾವಾದಿ ನೋಟವನ್ನು ಸೂಚಿಸುತ್ತದೆ, ವಿಶೇಷವಾಗಿ ಜ್ಞಾನದ ಅಭಾವವು ತಪ್ಪು ಕಾರ್ಯದ ಅಭಾವದಿಂದ ಉದ್ಭವಿಸುತ್ತದೆ, ಮತ್ತು ಹೆಚ್ಚಿನ ಜ್ಞಾನವು ತಪ್ಪು ಕಾರ್ಯ ಮಾಡುವುದರಿಂದ ಬರುತ್ತದೆ.

ತಮ್ಮ ಕ್ರಿಯೆಗಳ ಸ್ವರೂಪವನ್ನು ಅರ್ಥಮಾಡಿಕೊಳ್ಳುವ ಮಾನಸಿಕ ಸಾಮರ್ಥ್ಯಗಳನ್ನು ಹೊಂದಿರದ ವ್ಯಕ್ತಿಗಳನ್ನು, ಅವರ ವರ್ತನೆಯನ್ನು ಲೆಕ್ಕಿಸದೇ ಮುಗ್ಧರೆಂದು ಪರಿಗಣಿಸಬಹುದು. ಈ ಅರ್ಥದಿಂದ ವಿವೇಚನೆಯ ವಯಸ್ಸಿಗಿಂತ ಚಿಕ್ಕವನಾಗಿರುವ ಮಗುವನ್ನು, ಅಥವಾ ಗಂಭೀರವಾಗಿ ಮಾನಸಿಕವಾಗಿ ಅಸಮರ್ಥನಾದ ಯಾವುದೇ ವಯಸ್ಸಿನ ವ್ಯಕ್ತಿಯನ್ನು ಸೂಚಿಸಲು *ಮುಗ್ಧ* ಪದವನ್ನು ಬಳಸಲಾಗುತ್ತದೆ. ಆದಾಗ್ಯೂ, ವಯಸ್ಕರು ಸೃಷ್ಟಿಸಿ ನಿಯಂತ್ರಿಸುವ ಕಲ್ಪನೆಯಾಗಿ ಬಾಲ್ಯದ ಮುಗ್ಧತೆಯನ್ನು ವರ್ಣಿಸಲು ಮುಗ್ಧತೆ ಶಬ್ದವನ್ನು ಬಳಸಲಾಗುತ್ತದೆ.

## ಸಂಕೇತ 
ಕುರಿಮರಿಯು ಮುಗ್ಧತೆಯ ಸ್ವರೂಪದ ಸಾಮಾನ್ಯವಾಗಿ ಬಳಸಲಾದ ಸಂಕೇತವಾಗಿದೆ. ಕ್ರೈಸ್ತ ಧರ್ಮದಲ್ಲಿ, ಯೇಸು ಕ್ರಿಸ್ತನನ್ನು "ದೇವರ ಕುರಿಮರಿ" ಎಂದು ಸೂಚಿಸಲಾಗುತ್ತದೆ, ಹಾಗಾಗಿ ಅವನ ಪಾಪರಹಿತ ಸ್ವಭಾವವನ್ನು ಒತ್ತಿ ಹೇಳುತ್ತದೆ. ಮುಗ್ಧತೆಯ ಇತರ ಸಂಕೇತಗಳಲ್ಲಿ ಮಕ್ಕಳು, ಕನ್ಯೆಯರು, ಅಕೇಶಿಯ ಶಾಖೆಗಳು, ಲೈಂಗಿಕವಲ್ಲದ ನಗ್ನತೆ ಮತ್ತು ಬಿಳಿ ಬಣ್ಣ ಸೇರಿವೆ.

## ಉಲ್ಲೇಖಗಳು 
ವರ್ಗ:ತತ್ತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಮೀಟುಗೋಲು

thumb

**ಮೀಟುಗೋಲು** (**ಸನ್ನೆಕೋಲು**) ಭದ್ರವಾದ ತಿರುಗಣೆ ಅಥವಾ ಆನಿಕೆಯ ಸುತ್ತ ತಿರುಗುವ ತೊಲೆ ಅಥವಾ ಬಾಗದ ಕೋಲನ್ನು ಹೊಂದಿರುವ ಒಂದು ಸರಳ ಯಂತ್ರ. ಮೀಟುಗೋಲು ತನ್ನ ಕಾಯದ ಮೇಲಿರುವ ಒಂದು ಬಿಂದುವಿನ ಸುತ್ತ ಸುತ್ತಲು ಸಮರ್ಥವಾಗಿರುವ ದೃಢ ಕಾಯ. ಆನಿಕೆಯ ಸ್ಥಾನ, ಭಾರ ಮತ್ತು ಶ್ರಮವನ್ನು ಆಧರಿಸಿ, ಮೀಟುಗೋಲನ್ನು ಮೂರು ಪ್ರಕಾರಗಳಾಗಿ ವಿಭಜಿಸಲಾಗುತ್ತದೆ. ನವೋದಯ ಕಾಲದ ವಿಜ್ಞಾನಿಗಳು ಗುರುತಿಸಿದ ಆರು ಸರಳ ಯಂತ್ರಗಳಲ್ಲಿ ಇದೂ ಒಂದಾಗಿದೆ. ಮೀಟುಗೋಲು ಆದಾನ ಬಲವನ್ನು ವರ್ಧಿಸಿ ಹೆಚ್ಚಿನ ಪ್ರದಾನ ಬಲವನ್ನು ಒದಗಿಸುತ್ತದೆ, ಹಾಗಾಗಿ ಮೀಟುಗೋಲು ಸನ್ನೆ ಶಕ್ತಿಯನ್ನು ಒದಗಿಸುತ್ತದೆ ಎಂದು ಹೇಳಲಾಗುತ್ತದೆ. ಪ್ರದಾನ ಬಲ ಮತ್ತು ಆದಾನ ಬಲಗಳ ನಡುವಿನ ಅನುಪಾತವನ್ನು ಮೀಟುಗೋಲಿನ ಯಾಂತ್ರಿಕ ಅನುಕೂಲ ಎಂದು ಕರೆಯಲಾಗುತ್ತದೆ.

## ಮುಂಚಿನ ಬಳಕೆ 
ಮೀಟುಗೋಲಿಗೆ ಸಂಬಂಧಿಸಿದಂತೆ ಉಳಿದಿರುವ ಅತ್ಯಂತ ಮುಂಚಿನ ಬರಹಗಳು ಕ್ರಿ.ಪೂ. ೩ನೇ ಶತಮಾನದ ಕಾಲದ್ದೆಂದು ನಿರ್ಧರಿಸಲಾಗಿದೆ ಮತ್ತು ಇವನ್ನು ಆರ್ಕಿಮಿಡೀಸ್ ಒದಗಿಸಿದ್ದನು. 'ಸಾಕಷ್ಟು ಉದ್ದವಾದ ಮೀಟುಗೋಲು ಮತ್ತು ಅದನ್ನು ಇಡಲು ಆನಿಕೆಯನ್ನು ನನಗೆ ನೀಡಿದರೆ ನಾನು ಜಗತ್ತನ್ನೇ ಚಲಿಸುವೆನು' ಎಂಬ ಅವನ ಹೇಳಿಕೆ ಬಹಳ ಪ್ರಸಿದ್ಧವಾಗಿದೆ. ಪ್ರಾಚೀನ ಈಜಿಪ್ಟ್‌ನಲ್ಲಿ, ೧೦೦ ಟನ್‍ಗಿಂತ ಹೆಚ್ಚಿನ ತೂಕದ ಕಂಬಗಳನ್ನು ಚಲಿಸಿ ಮೇಲೆತ್ತಲು ಕೆಲಸಗಾರರು ಮೀಟುಗೋಲನ್ನು ಬಳಸಿದರು ಎಂದು ಭಾವಿಸಲಾಗಿದೆ.

## ಬಾಹ್ಯ ಸಂಪರ್ಕಗಳು 
* Lever  at Diracdelta science and engineering encyclopedia
* *A Simple Lever* by Stephen Wolfram, Wolfram Demonstrations Project.
* Levers: Simple Machines at EnchantedLearning.com

ವರ್ಗ:ಯಂತ್ರಗಳು
ಮಾದರಿ

thumb|ಎರಕಹೊಯ್ದ ಕಬ್ಬಿಣದ ಗೇರ್‌ಗಾಗಿ ಕಟ್ಟಿಗೆಯ ಮಾದರಿ
ಎರಕಹೊಯ್ಯುವಿಕೆಯಲ್ಲಿ, **ಮಾದರಿ** ಎಂದರೆ ಎರಕಹೊಯ್ಯಬೇಕಾದ ವಸ್ತುವಿನ ಪ್ರತಿಕೃತಿ. ಇದನ್ನು ಕುಳಿಯನ್ನು ಸಿದ್ಧಪಡಿಸಲು ಬಳಸಲಾಗುತ್ತದೆ. ಈ ಕುಳಿಯೊಳಗೆ ಎರಕಹೊಯ್ಯುವ ಪ್ರಕ್ರಿಯೆಯ ಅವಧಿಯಲ್ಲಿ ಕರಗಿದ ವಸ್ತುವನ್ನು ಸುರಿಯಲಾಗುತ್ತದೆ.

ಮರಳು ಬಳಸಿದ ಎರಕಹೊಯ್ಯುವಿಕೆಯಲ್ಲಿ ಬಳಸಲಾದ ಮಾದರಿಗಳನ್ನು ಕಟ್ಟಿಗೆ, ಲೋಹ, ಪ್ಲಾಸ್ಟಿಕ್ ಅಥವಾ ಇತರ ವಸ್ತುಗಳಿಂದ ತಯಾರಿಸಿರಬಹುದು. ಮಾದರಿಗಳನ್ನು ನಿರ್ಮಾಣದ ಕರಾರುವಾಕ್ಕಾದ ಮಾನದಂಡಗಳಿಗೆ ತಕ್ಕಂತೆ ತಯಾರಿಸಲಾಗುತ್ತದೆ. ಹೀಗೆ ಮಾಡಿದಾಗ, ನಿರ್ಮಿಸಲಾಗುತ್ತಿರುವ ಮಾದರಿಯ ಗುಣಮಟ್ಟ ದರ್ಜೆಯ ಪ್ರಕಾರ, ಅವು ಸೂಕ್ತವಾದ ಕಾಲಾವಧಿಯವರೆಗೆ ಉಳಿಯುತ್ತವೆ ಮತ್ತು ಅವು ಪುನರಾವರ್ತಿತವಾಗಿ ಆಯಾಮರೀತ್ಯಾ ಸ್ವೀಕಾರಾರ್ಹವಾದ ಎರಕಹೊಯ್ದ ವಸ್ತುವನ್ನು ಒದಗಿಸುತ್ತವೆ.

## ಬಳಸಲಾದ ವಸ್ತುಗಳು 
ಸಾಮಾನ್ಯವಾಗಿ, ಮಾದರಿ ತಯಾರಿಗಾಗಿ ಬಳಸಲಾದ ವಸ್ತುಗಳೆಂದರೆ ಕಟ್ಟಿಗೆ, ಲೋಹ ಅಥವಾ ಪ್ಲಾಸ್ಟಿಕ್. ಮೇಣ ಮತ್ತು ಪ್ಯಾರಿಸ್ ಗಾರೆಯನ್ನು ಕೂಡ ಬಳಸಲಾಗುತ್ತದೆ, ಆದರೆ ವಿಶೇಷೀಕೃತ ಅನ್ವಯಗಳಿಗೆ ಮಾತ್ರ. ಶುಗರ್ ಪೈನ್ ಮಾದರಿಗಳಿಗಾಗಿ ಅತ್ಯಂತ ಸಾಮಾನ್ಯವಾಗಿ ಬಳಸಲಾದ ವಸ್ತುವಾಗಿದೆ, ಏಕೆಂದರೆ ಮುಖ್ಯವಾಗಿ ಇದು ಮೃದು, ಹಗುರ ಹಾಗೂ ಆಕಾರ ಕೊಡಲು ಸುಲಭವಾಗಿದೆ. ಹಾಂಡ್ಯೂರಸ್ ಮಹಾಗನಿಯನ್ನು ಉತ್ಪಾದನಾ ಭಾಗಗಳಿಗಾಗಿ ಬಳಸಲಾಗಿತ್ತು, ಏಕೆಂದರೆ ಇದು ಹೆಚ್ಚು ಗಟ್ಟಿಯಾಗಿದೆ ಮತ್ತು ಪೈನ್‍ಗಿಂತ ಹೆಚ್ಚು ಕಾಲದವರೆಗೆ ಬಾಳಿಕೆ ಬರುತ್ತದೆ.

## ಉಲ್ಲೇಖಗಳು 
ವರ್ಗ:ಎರಕ ಹೊಯ್ಯುವ ಕಲೆ
ಪ್ರಧಾನ ಮಂತ್ರಿ ಕಿಸಾನ್ ಸಮ್ಮಾನ್ ನಿಧಿ

**ಪ್ರಧಾನ ಮಂತ್ರಿ ಕಿಸಾನ್ ಸಮ್ಮಾನ್ ನಿಧಿ**(PMKSN, ಅನುವಾದ: ಪ್ರಧಾನಮಂತ್ರಿಗಳ ರೈತ ಗೌರವ ನಿಧಿ) ಭಾರತ ಸರ್ಕಾರದ ಉಪಕ್ರಮವಾಗಿದ್ದು, ರೈತರಿಗೆ ಕನಿಷ್ಠ ಆದಾಯ ಬೆಂಬಲವಾಗಿ ವರ್ಷಕ್ಕೆ ₹೬೦೦೦(₹೬,೩೦೦ ಅಥವಾ ೨೦೨೦ ರಲ್ಲಿ US$೭೯ ಗೆ ಸಮಾನ) ನೀಡುತ್ತದೆ. ೧ ಫೆಬ್ರವರಿ ೨೦೧೯ ರಂದು ಭಾರತದ ೨೦೧೯ರ ಮಧ್ಯಂತರ ಯೂನಿಯನ್ ಬಜೆಟ್‌ನಲ್ಲಿ ಪಿಯೂಷ್ ಗೋಯಲ್ ಅವರು ಈ ಉಪಕ್ರಮವನ್ನು ಘೋಷಿಸಿದರು  
. ಈ ಯೋಜನೆಗೆ ವಾರ್ಷಿಕ ₹೭೫,೦೦೦ ಕೋಟಿ (₹೭೯೦ ಶತಕೋಟಿ ಅಥವಾ ೨೦೨೦ ರಲ್ಲಿ US$೯.೯ ಶತಕೋಟಿಗೆ ಸಮಾನ) ವೆಚ್ಚವಾಗಿದೆ ಮತ್ತು ಡಿಸೆಂಬರ್ ೨೦೧೮ರಿಂದ ಜಾರಿಗೆ ಬಂದಿದೆ.

## ಇತಿಹಾಸ
ಈ ಯೋಜನೆಯನ್ನು ಮೊದಲು ತೆಲಂಗಾಣ ಸರ್ಕಾರವು ರೈತ ಬಂಧು ಯೋಜನೆಯಾಗಿ ರೂಪಿಸಿತು ಮತ್ತು ಜಾರಿಗೊಳಿಸಿತು. ಅಲ್ಲಿ ಅರ್ಹ ರೈತರಿಗೆ ನಿರ್ದಿಷ್ಟ ಮೊತ್ತವನ್ನು ನೇರವಾಗಿ ನೀಡಲಾಗುತ್ತದೆ. ಯೋಜನೆಯು ವಿಶ್ವಬ್ಯಾಂಕ್ ಸೇರಿದಂತೆ ಅದರ ಯಶಸ್ವಿ ಅನುಷ್ಠಾನಕ್ಕಾಗಿ ವಿವಿಧ ಸಂಸ್ಥೆಗಳಿಂದ ಪುರಸ್ಕಾರಗಳನ್ನು ಸ್ವೀಕರಿಸಿದೆ. ಈ ರೀತಿಯ ಹೂಡಿಕೆಯ ಬೆಂಬಲವು ಕೃಷಿ ಸಾಲ ಮನ್ನಾಕ್ಕಿಂತ ಉತ್ತಮವಾಗಿದೆ ಎಂದು ಅನೇಕ ಅರ್ಥಶಾಸ್ತ್ರಜ್ಞರು ಸೂಚಿಸುತ್ತಾರೆ. ಈ ಯೋಜನೆಯ ಸಕಾರಾತ್ಮಕ ಫಲಿತಾಂಶದೊಂದಿಗೆ, ಭಾರತ ಸರ್ಕಾರವು ಇದನ್ನು ರಾಷ್ಟ್ರವ್ಯಾಪಿ ಯೋಜನೆಯಾಗಿ ಜಾರಿಗೆ ತರಲು ಬಯಸಿದೆ ಮತ್ತು ಇದನ್ನು ೨೦೧೯ ರ ಮಧ್ಯಂತರ ಯೂನಿಯನ್ ಬಜೆಟ್‌ನಲ್ಲಿ ೧ ಫೆಬ್ರವರಿ ೨೦೧೯ ರಂದು ಪಿಯೂಷ್ ಗೋಯಲ್ ಅವರು ಘೋಷಿಸಿದರು 

೨೦೧೮-೨೦೧೯ಕ್ಕೆ ಈ ಯೋಜನೆಯಡಿ ₹ ೨೦೦೦೦ ಕೋಟಿ ವಿನಿಯೋಗಿಸಲಾಗಿದೆ. ೨೪ ಫೆಬ್ರವರಿ ೨೦೧೯ ರಂದು, ನರೇಂದ್ರ ಮೋದಿ ಅವರು ಉತ್ತರ ಪ್ರದೇಶದ ಗೋರಖ್‌ಪುರದಲ್ಲಿ ಮೊದಲ ಕಂತಿನ ತಲಾ ₹೨೦೦೦ ಅನ್ನು ಒಂದು ಕೋಟಿಗೂ ಹೆಚ್ಚು ರೈತರಿಗೆ ವರ್ಗಾಯಿಸುವ ಮೂಲಕ ಯೋಜನೆಯನ್ನು ಪ್ರಾರಂಭಿಸಿದರು.

ಕೃಷಿ ಮತ್ತು ರೈತರ ಕಲ್ಯಾಣ ಸಚಿವಾಲಯವು ಪ್ರಧಾನ ಮಂತ್ರಿ ಕಿಸಾನ್ ಸಮ್ಮಾನ್ ನಿಧಿ ಯೋಜನೆಯಡಿಯಲ್ಲಿ ಉನ್ನತ ಸಾಧನೆ ಮಾಡಿದ ರಾಜ್ಯಗಳು ಮತ್ತು ಜಿಲ್ಲೆಗಳಿಗೆ ಪ್ರಶಸ್ತಿ ನೀಡಿದೆ. ಇದು ದತ್ತಾಂಶದ ತಿದ್ದುಪಡಿ, ರೈತರ ಕುಂದುಕೊರತೆಗಳನ್ನು ಪರಿಹರಿಸುವುದು ಮತ್ತು ಸಮಯೋಚಿತ ಭೌತಿಕ ಪರಿಶೀಲನೆ ವ್ಯಾಯಾಮದಂತಹ ಮಾನದಂಡಗಳನ್ನು ಆಧರಿಸಿದೆ.

## ಇದೇ ರೀತಿಯ ಯೋಜನೆಗಳೊಂದಿಗೆ ಹೋಲಿಕೆ
## ಇದನ್ನೂ ನೋಡಿ
* ಭಾರತದಲ್ಲಿ ಕೃಷಿ
* ಭಾರತದಲ್ಲಿ ಕೃಷಿ ವಿಮೆ
* ಭಾರತದಲ್ಲಿ ನೀರಾವರಿ
* ರಾಷ್ಟ್ರೀಯ ಕೃಷಿ ವಿಕಾಸ ಯೋಜನೆ

## ಉಲ್ಲೇಖಗಳು 
ವರ್ಗ:ಭಾರತ ಸರ್ಕಾರದ ಯೋಜನೆಗಳು
ಗುಡುಗು

thumb|220x220px
**ಗುಡುಗು** ಮಿಂಚಿನಿಂದ ಉಂಟಾಗುವ ಧ್ವನಿ. ಮಿಂಚಿನಿಂದ ಇರುವ ದೂರ ಮತ್ತು ಅದರ ಸ್ವರೂಪವನ್ನು ಅವಲಂಬಿಸಿ, ಗುಡುಗು ತೀಕ್ಷ್ಣ, ಜೋರಾದ ಕರ್ಕಶ ಧ್ವನಿಯಿಂದ ಹಿಡಿದು ದೀರ್ಘ, ಕಡಿಮೆ ಮಟ್ಟದ ಶಬ್ದದವರೆಗೆ ವ್ಯಾಪಿಸಬಹುದು. ಮಿಂಚಿನಿಂದ ಉಂಟಾದ ಒತ್ತಡ ಹಾಗೂ ತಾಪಮಾನದಲ್ಲಿನ ಹಠಾತ್ ಹೆಚ್ಚಳವು ಮಿಂಚಿನ ಹೊಳಪಿನ ಸುತ್ತಲಿನ ಮತ್ತು ಅದರೊಳಗಿನ ಗಾಳಿಯು ಕ್ಷಿಪ್ರವಾಗಿ ಹಿಗ್ಗುವಂತೆ ಮಾಡುತ್ತದೆ. ಪ್ರತಿಯಾಗಿ, ಗಾಳಿಯ ಈ ಹಿಗ್ಗುವಿಕೆಯು ಶಬ್ದಸ್ಫೋಟವನ್ನು ಹೋಲುವ ಧ್ವನಿ ಆಘಾತ ತರಂಗವನ್ನು ಸೃಷ್ಟಿಸುತ್ತದೆ. ಇದನ್ನು ಹಲವುವೇಳೆ "ಸಿಡಿಲೆರಗು" ಅಥವಾ "ಗುಡುಗಿನ ಆರ್ಭಟ" ಎಂದು ಕರೆಯಲಾಗುತ್ತದೆ.

## ಕಾರಣ 
ಗುಡುಗಿನ ಕಾರಣವು ಶತಮಾನಗಳಾದ್ಯಂತ ಊಹೆ ಹಾಗೂ ವೈಜ್ಞಾನಿಕ ತನಿಖೆಯ ವಿಷಯವಾಗಿದೆ. ದಾಖಲಿಸಿದ ಮೊದಲ ಸಿದ್ಧಾಂತವು ಕ್ರಿ.ಪೂ. ನಾಲ್ಕನೇ ಶತಮಾನದ ಗ್ರೀಕ್ ತತ್ತ್ವಜ್ಞಾನಿಯಾದ ಅರಿಸ್ಟಾಟಲ್‌‍ಗೆ ಸೇರಿದ್ದೆನ್ನಲಾಗಿದೆ. ಗುಡುಗು ಮೋಡಗಳ ಅಪ್ಪಳಿಸುವಿಕೆಯಿಂದ ಉಂಟಾಗುತ್ತದೆಂಬುದು ಮುಂಚಿನ ಒಂದು ಊಹನವಾಗಿತ್ತು. ತರುವಾಯ, ಅಸಂಖ್ಯಾತ ಇತರ ಸಿದ್ಧಾಂತಗಳನ್ನು ಪ್ರಸ್ತಾಪಿಸಲಾಯಿತು. ೧೯ನೇ ಶತಮಾನದ ಮಧ್ಯಭಾಗದ ವೇಳೆಗೆ, ಮಿಂಚು ನಿರ್ವಾತವನ್ನು ಸೃಷ್ಟಿಸುತ್ತದೆ ಎಂಬುದು ಒಪ್ಪಲಾದ ಸಿದ್ಧಾಂತವಾಗಿತ್ತು.

## ಬಾಹ್ಯ ಸಂಪರ್ಕಗಳು 
* The science of thunder 
* Thunder: A Child of Lightning
* 

ವರ್ಗ:ಪವನಶಾಸ್ತ್ರ
ಮೈನವಿರೇಳುವಿಕೆ

thumb|ಮೈನವಿರೆದ್ದ ಸ್ಥಿತಿ

**ಮೈನವಿರೇಳುವಿಕೆ**ಯ ಸ್ಥಿತಿಯಲ್ಲಿ ವ್ಯಕ್ತಿಯ ಮೈ ಮೇಲಿನ ಕೂದಲುಗಳ ಬುಡದಲ್ಲಿ ಚರ್ಮದ ಮೇಲೆ ಉಬ್ಬುಗಳು ಉಂಟಾಗುತ್ತವೆ. ವ್ಯಕ್ತಿಗೆ ಕಚಗುಳಿ ಇಟ್ಟಾಗ, ಅಥವಾ ತಂಪಾದಾಗ ಅಥವಾ ವ್ಯಕ್ತಿಯು ಭಯ, ಆನಂದಾತಿಶಯ ಅಥವಾ ಲೈಂಗಿಕ ಪ್ರಚೋದನೆಯಂತಹ ಪ್ರಬಲ ಭಾವನೆಗಳನ್ನು ಅನುಭವಿಸಿದಾಗ ಇವು ಕಾಣಿಸಿಕೊಳ್ಳುತ್ತವೆ.

ಒತ್ತಡದಲ್ಲಿದ್ದಾಗ ಮನುಷ್ಯರಲ್ಲಿ ಮೈನವಿರೇಳುವುದು ಉಳಿದುಕೊಂಡಿರುವ ನಿರಿಚ್ಛಾ ಪ್ರತಿಕ್ರಿಯೆ ಎಂದು ಪರಿಗಣಿಸಲ್ಪಟ್ಟಿದೆ; ಮತ್ತು ಇತರ ಏಪಗಳಲ್ಲಿ ದೇಹದ ಕೂದಲನ್ನು ನೆಟ್ಟಗೆ ನಿಲ್ಲಿಸುವುದು ಇದರ ಕಾರ್ಯವಾಗಿದೆ ಮತ್ತು ಇದು ಪರಭಕ್ಷಕರನ್ನು ಹೆದರಿಸುವ ಉದ್ದೇಶಕ್ಕಾಗಿ ನಮ್ಮ ಮಾನವ ಪೂರ್ವಜರು ಹೆಚ್ಚು ದೊಡ್ಡದಾಗಿ ಕಾಣಿಸುವಂತೆ ಮಾಡಿರುತ್ತಿತ್ತು ಅಥವಾ ತುಪ್ಪಳವನ್ನು ಹೆಚ್ಚು ನಿರೋಧಕವಾಗಿಸಲು ಅದರಲ್ಲಿ ಸಿಲುಕಿಕೊಂಡಿರುವ ಗಾಳಿಯ ಪ್ರಮಾಣವನ್ನು ಹೆಚ್ಚಿಸುವ ಉದ್ದೇಶ ಹೊಂದಿತ್ತು. ಮೈನವಿರೇಳಿಸುವಿಕೆಯನ್ನು ಉಂಟುಮಾಡುವ ನಿರಿಚ್ಛಾ ಪ್ರತಿಕ್ರಿಯೆಯನ್ನು ಪೈಲೊಎರೆಕ್ಷನ್ ಅಥವಾ ಪೈಲೊಮೋಟರ್ ರೀಫ಼್ಲೆಕ್ಸ್ ಎಂದು ಕರೆಯಲಾಗುತ್ತದೆ. ಇದು ಅನೇಕ ಸಸ್ತನಿಗಳಲ್ಲಿ ಉಂಟಾಗುತ್ತದೆ; ಒಂದು ಗಮನಾರ್ಹ ಉದಾಹರಣೆಯೆಂದರೆ ಮುಳ್ಳುಹಂದಿ. ಇದಕ್ಕೆ ಬೆದರಿಕೆಯುಂಟಾದಾಗ ತನ್ನ ಮುಳ್ಳುಗಳನ್ನು ಮೇಲೆಬ್ಬಿಸುತ್ತದೆ. ಕಡಲ ಉದ್ರಗಳಿಗೆ ತಿಮಿಂಗಿಲಗಳು ಅಥವಾ ಇತರ ಪರಭಕ್ಷಕ ಪ್ರಾಣಿಗಳು ಎದುರಾದಾಗ ಹೀಗೆ ಮಾಡುತ್ತವೆ.

## ಉಲ್ಲೇಖಗಳು 
ವರ್ಗ:ನಿರೀಚ್ಛಾ ಪ್ರತಿಕ್ರಿಯೆಗಳು
ಮುಷ್ಕರ

**ಮುಷ್ಕರ**ವು ಸಮಾನೋದ್ದೇಶ ಸಾಧನೆಗಾಗಿ ಕಾರ್ಮಿಕ ವರ್ಗ ಮತ್ತು ಇತರರು ಅನುಸರಿಸುತ್ತಿರುವ ಒಂದು ಮಾರ್ಗ (ಸ್ಟ್ರೈಕ್). ಇದನ್ನು ಸಂಪು, ಚಳವಳಿ ಎಂತಲೂ ಕರೆಯುವುದುಂಟು. ಗಾಂಧೀಜಿಯವರು ಇದನ್ನು ಸ್ವಾತಂತ್ರ್ಯ ಸಂಗ್ರಾಮದ ಪ್ರಬಲ ಅಸ್ತ್ರವಾಗಿ ಉಪಯೋಗಿಸಿಕೊಂಡು ಸತ್ಯಾಗ್ರಹವೆಂಬ ವಿಶಾಲ ಹೆಸರು ಕೊಟ್ಟರು.

ಕಾರ್ಮಿಕರು ಹಾಗೂ ಇತರರು ತಮ್ಮ ಸಂಬಳ ಹೆಚ್ಚಿಸಿಕೊಳ್ಳುವುದು, ಕೆಲಸದ ಕಾಲಾವಧಿ ಕಡಿಮೆ ಮಾಡಿಸುವುದು, ಕೆಲಸಗಾರರ ಹಕ್ಕುಗಳನ್ನು ಧನಿಗಳು ಉಲ್ಲಂಘಿಸಿದರೆ ಅವನ್ನು ಮತ್ತೆ ಸ್ಥಾಪಿಸುವುದು; ಕೆಲಸದಿಂದ ಅನ್ಯಾಯವಾಗಿ ನಿವೃತ್ತಿಗೊಳಿಸಿದವರನ್ನು ಪುನಃ ಕೆಲಸಕ್ಕೆ ಸೇರಿಸಿಕೊಳ್ಳುವಂತೆ ಒತ್ತಾಯಿಸುವುದು, ಮಾಲೀಕರ ದಬ್ಬಾಳಿಕೆಗಳನ್ನು ಪ್ರತಿಭಟಿಸುವುದು-ಇವೇ ಮುಂತಾದ ವಿವಿಧ ಕಾರಣಗಳಿಗಾಗಿ ಮುಷ್ಕರ ನಡೆಯಬಹುದು. ಮುಷ್ಕರ ಹೂಡುವ ಕಾಲದಲ್ಲಿ ಕಾರ್ಮಿಕ ತಂಡಗಳು ಒಟ್ಟುಗೂಡಿ ತಾವು ಮಾಡುತ್ತಿದ್ದ ಕೆಲಸವನ್ನು ನಿಲ್ಲಿಸಬಿಡುವರು. ಕಲ್ಲಿದ್ದಲು ಮುಂತಾದ ಗಣಿಗಳು, ರೈಲುಮಾರ್ಗ, ಸಮುದ್ರ ಕರಾವಳಿ, ಮುದ್ರಣಾಲಯ, ಕೃಷಿ, ವ್ಯಾಪಾರ, ಟ್ರಾಮ್ ಇತ್ಯಾದಿ ಉದ್ಯಮಗಳಲ್ಲಿ. ಉಕ್ಕು ಲೋಹ ಮತ್ತು ಬಟ್ಟೆ ತಯಾರಿಕಾ ಕಾರ್ಖಾನೆಗಳಲ್ಲಿ ಮುಷ್ಕರಗಳು ನಡೆಯಬಹುದು. ತಮ್ಮ ದೇಶದಲ್ಲಿ ಜನಪ್ರಿಯವಲ್ಲದ ಸರ್ಕಾರದ ನೀತಿಗಳನ್ನು ಖಂಡಿಸಲು, ಬೇಡವಾದ ಯುದ್ಧದ ಸಂಬಂಧವಾಗಿಯೂ ಅನೇಕ ಸಂಪುಗಳಾಗಿವೆ.

ಮುಷ್ಕರಗಳ ಆಚರಣೆಯಲ್ಲಿ ನಾನಾಬಗೆಗಳಿವೆ. ಅದರಲ್ಲಿ ಒಂದಾದ ಧರಣಿಯಲ್ಲಿ ಮುಷ್ಕರಗಾರರು ತಾವು ಕುಳಿತ ಜಾಗದಲ್ಲೇ ಪಟ್ಟಾಗಿ ಕುಳಿತುಕೊಂಡು ತಮ್ಮ ಮುಷ್ಕರ ನಡೆಸುವರು. ಇದರಲ್ಲಿ ಸಂಪುಗಾರರು ಕೆಲವುವೇಳೆ ತಾವು ಕೆಲಸ ಮಾಡುವ ಸ್ಥಳಗಳಲ್ಲೇ ಕುಳಿತು ತಮ್ಮ ಬೇಡಿಕೆ ನೆರವೇರುವ ತನಕವೂ ತಮ್ಮ ಸ್ಥಾನಗಳನ್ನು ಬಿಟ್ಟುಹೋಗುವುದಿಲ್ಲ. ಪ್ರಪಂಚದಲ್ಲಿ ಪ್ರಥಮ ಮಹಾಯುದ್ಧದ ಅನಂತರ ಇಟಲಿಯಲ್ಲಿ ಇಂಥ ಧರಣಿ ಮುಷ್ಕರ ನಡೆಯಿತು. 1930ರಲ್ಲಿ ಫ್ರಾನ್ಸಿನ ಜನರು ಇದನ್ನು ಹೆಚ್ಚಾಗಿ ಬಳಸಡಿಕೊಂಡರು. ಈ ಬಗೆಯ ಮುಷ್ಕರವನ್ನು ವಸಾಹತುಗಳ ಸ್ಥನಿಕ ಕೆಲಸಗಾರರೂ ಬಳಸಿಕೊಳ್ಳಲಾರಂಭಿಸಿದರು. 1930ರಲ್ಲೇ ಇದು ಅಮೆರಿಕಕ್ಕೂ ಹರಡಿತು. ಈ ಬತಗೆಯ ಮುಷ್ಕರ 1937ರಲ್ಲಿ ಮಿಷಿಗನ್ನಿನ ಫ್ಲಿಂಟ್ ಎಂಬಲ್ಲಿ ಜನರಲ್ ಮೋಟರ್ ಕಂಪನಿಯ ಫಿಷರ್ ಬಾಡಿ ಪ್ಲಾಂಟ್‍ಗಳಲ್ಲಿ ನಡೆಯಿತು. ಅದೇ ವರ್ಷ ಕ್ರಿಸ್ಟರ್ ಕಾರ್ಪೊರೇಷನ್ ಯಂತ್ರ ಸಮುದಾಯಗಳ ಎಂಟು ಕ್ಷೇತ್ರಗಳಲೂ ನಡೆಯಿತು. ಈ ಕಾಲದಲ್ಲೇ ಕಾಂಗ್ರೆಸ್ ಆಫ್ ಇಂಡಸ್ಟ್ರಿಯಲ್ ಆರ್ಗನೈಜೇಷನ್ ಸ್ಥಾಪನೆಯಾಗಿ ಕಾರ್ಮಿಕರಿಗೆ ಹೆಚ್ಚು ಬೆಂಬಲ ದೊರೆಯಿತು. ಮಾಲೀಕರು ಯಾವುದೇ ಒಪ್ಪಂದಕ್ಕೆ ಬರದೆ ಮುಷ್ಕರ ಬಹಳ ಕಾಲ ನಡೆದರೆ ಅದರ ಮುಂದುವರಿಕೆಯಿಂದ ಮಾಲೀಕ, ನೌಕರ ಎರಡೂ ವರ್ಗಕ್ಕೆ ನಷ್ಟ ಸಂಭವಿಸುವ ಸಮಯದಲ್ಲಿ ಎರಡೂ ಕಡೆಯ ಒಳಿತಿಗಾಗಿ ಮತ್ತು ಸೌಹಾರ್ದಯುತ ಸಮಸ್ಯೆ ಬಗೆಹರಿಸಲು ಸರ್ಕಾರ ಪಂಚಾಯತರನ್ನು ನೇಮಿಸಿ ಸಮಸ್ಯೆಯನ್ನು ಬಗೆಹರಿಸಲು ಪ್ರಯತ್ನಿಸಬಹುದು.

ಮುಷ್ಕರಗಾರರು ಬಲು ನಿಧಾನವಾಗಿ ಕೆಲಸ ಮಾಡುತ್ತಾ ಮಾಲೀಕರಿಗೆ ನಷ್ಟ ಉಂಟುಮಾಡುವುದು ಒಂದು ಬಗೆಯಾದರೆ ಮನಸ್ಸು ಬಂದಂತೆ ಕೆಲಸ ಮಾಡುತ್ತಾ, ನಿಲ್ಲಿಸುತ್ತಾ ಮಾಲೀಕರನ್ನು ಕಾಡಿಸುವುದೂ ಮತ್ತೊಂದು ಬಗೆಯಾಗಿದೆ. ಕೆಲವು ವೇಳೆ ಕಾರ್ಮಿಕರ ಪಕ್ಷಗಳಲ್ಲೆ ಮತಭೇದವೇರ್ಪಟ್ಟು ಅವರ ಮುಷ್ಕರ ಫಲಪ್ರದವಾಗದೆ ನಿಲ್ಲುವುದೂ ಉಂಟು. ಉದ್ರಿಕ್ತ ಕಾರ್ಮಿಕರು ಕೆಲವು ವೇಳೆ ಕಾರ್ಖಾನೆಗೆ ನಷ್ಟವುಂಟುಮಾಡುವ ಸಂದರ್ಭ ಬಂದರೆ ಮಾಲೀಕರು ಬೀಗಮುದ್ರೆ ಘೋಷಿಸುತ್ತಾರೆ.

## ಬಾಹ್ಯ ಸಂಪರ್ಕಗಳು 
* Chronology of general strikes
* The Mass Strike by Rosa Luxemburg (1906).
* General Strike 1842 From chartists.net, downloaded 5 June 2006.
* From Reflections on Violence
* Strike! Famous Worker Uprisings —slideshow by *Life* magazine.
* Strikes and You from the National Alliance for Worker and Employer Rights
* Seattle General Strike Project
* Oakland 1946! Project

ವರ್ಗ:ಪ್ರತಿಭಟನಾ ತಂತ್ರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮುಲ್ಲಾ

**ಮುಲ್ಲಾ** ಶಬ್ದವು "ಪಾದ್ರಿ", "ಒಡೆಯ" ಹಾಗೂ "ಪೋಷಕ" ಎಂಬ ಅರ್ಥದ ಅರಬ್ಬೀ ಶಬ್ದವಾದ *ಮವ್ಲಾ*ದಿಂದ ವ್ಯುತ್ಪನ್ನವಾಗಿದೆ. ಆದರೆ ಕುರಾನಿನಲ್ಲಿ ದ್ವಂದ್ವಾರ್ಥ ಕೊಡುವ ರೀತಿಯಲ್ಲಿ ಬಳಸಲಾಗಿರುವುದರಿಂದ, ಕೆಲವು ಪ್ರಕಾಶಕರು ಧಾರ್ಮಿಕ ಪದವಿಯಾಗಿ ಇದರ ಬಳಕೆಯು ಸೂಕ್ತವಲ್ಲ ಎಂದು ವರ್ಣಿಸಿದ್ದಾರೆ. ಈ ಪದವನ್ನು ಕೆಲವೊಮ್ಮೆ ಇಸ್ಲಾಮೀ ದೇವತಾಶಾಸ್ತ್ರ ಹಾಗೂ ಶರಿಯಾದಲ್ಲಿ ಶಿಕ್ಷಣ ಪಡೆದ ಮುಸ್ಲಿಮ್ ಪುರುಷನಿಗೆ ಅನ್ವಯಿಸಲಾಗುತ್ತದೆ. ಮುಸ್ಲಿಮ್ ಜಗತ್ತಿನ ದೊಡ್ಡ ಭಾಗಗಳಲ್ಲಿ, ವಿಶೇಷವಾಗಿ ಇರಾನ್, ಪಾಕಿಸ್ತಾನ್, ಅಫ಼್ಘಾನಿಸ್ತಾನ್, ದಕ್ಷಿಣ ಏಷ್ಯಾ ಮುಂತಾದ ಕಡೆ, ಇದು ಸಾಮಾನ್ಯವಾಗಿ ಸ್ಥಳೀಯ ಇಸ್ಲಾಮೀ ಪಾದ್ರಿಗಳು ಅಥವಾ ಮಸೀದಿಯ ಮುಖಂಡರಿಗೆ ನೀಡಲಾದ ಹೆಸರಾಗಿದೆ.

ಮುಸ್ಲಿಮ್ ಜಗತ್ತಿನಲ್ಲಿ *ಮುಲ್ಲಾ* ಪದವು ಮುಖ್ಯವಾಗಿ ವಿದ್ಯಾವಂತ ಧಾರ್ಮಿಕ ಪುರುಷನಿಗೆ ಗೌರವಸೂಚಕ ಪದ ಎಂದು ಅರ್ಥಮಾಡಿಕೊಳ್ಳಲಾಗಿದೆ.

## ಉಲ್ಲೇಖಗಳು 
ವರ್ಗ:ಅರಬ್ಬೀ ಶಬ್ದಗಳು
ಪರ್ವತ ಬಾನಾಡಿ

ಪರ್ವತ ಬಾನಾಡಿ (Tachymarptis melba) ಒಂದು ಸ್ವಿಪ್ಟ್ (Swift,ಬಾನಡಿ) ಜಾತಿಗೆ ಸೇರಿದ ಪಕ್ಷಿಯಾಗಿದೆ. ಪ್ರಭೇದದ ಹೆಸರು ( Tachymarptis) ಪುರಾತನ ಗ್ರೀಕ್ ತಖ್ಹಸ್ (takhus) "ವೇಗದ", ಮತ್ತು ಮಾರ್ಪ್ಟಿಸ್ (marptis) "ಸೀಜರ್" ನಿಂದ ಬಂದಿದೆ.
ದಕ್ಷಿಣ ಯುರೋಪ್ ನಿಂದ ಹಿಮಾಲಯ ಪರ್ವತಗಳಲ್ಲಿ ಪರ್ವತ ಬಾನಾಡಿಗಳು ಸಂತಾನವೃದ್ಧಿ ಮಾಡುತ್ತದೆ. ಪರ್ವತ ಬಾನಾಡಿಗಳು ಚಳಿಗಾಲದ ವಲಸೆಗಾರರಾಗಿದ್ದು, ದಕ್ಷಿಣ ಆಫ್ರಿಕದ ದಕ್ಷಿಣ ಬಾಗಗಳಲ್ಲಿ ತಮ್ಮ ಚಳಿಗಾಲದ ಕಾಲವನ್ನು ಕಳೆಯುತ್ತದೆ. ಬಾನಾಡಿಗಳು ಅತ್ಯಂತ ಸಣ್ಣದಾದ ಕಾಲುಗಳನ್ನು ಹೊಂದಿರುವುದರಿಂದ ಲಂಬವಾದ ಮೇಲ್ಮೈಗಳಿಗೆ ಅಂಟಿಕೊಳ್ಳಲು ಸಹಾಯವಾಗುತ್ತದೆ.

## ವಿವರಣೆ ಮತ್ತು ಜೀವಶಾಸ್ತ್ರ
ಪರ್ವತ ಬಾನಾಡಿ, ಅವುಗಳ ದೊಡ್ಡ ಗಾತ್ರ ಮತ್ತು ಬಿಳಿ ಹೊಟ್ಟೆ ಮತ್ತು ಗಂಟಲುಗಳ ಮೂಲಕ ಸಾಮಾನ್ಯ ಬಾನಡಿಯಿಂದ ಸುಲಭವಾಗಿ ಬೇರ್ಪಡಿಸಬಹುದು. ಇವುಗಳು ತಮ್ಮ ಶ್ರೇಣಿಯಲ್ಲಿರುವ ಇತರ ಬಾನಡಿಗಳಿಗಿಂತ ಎರಡು ಪಟ್ಟು ದೊಡ್ಡದಾಗಿರುತ್ತದೆ. ಇದು ಸುಮಾರು ೨೦ ರಿಂದ ೨೩ ಸೆಂ.ಮೀ. (೭.೯ ರಿಂದ ೯.೧ ಇಂಚ್) ಉದ್ದವಿದ್ದು, ಇದರ ರೆಕ್ಕೆಯಗಲ ೫೭ ಸೆಂ.ಮೀ (೨೨ ಇಂಚು) ಇದ್ದು, ಮತ್ತು ಸುಮಾರು ೧೦೦ ಗ್ರಾಂ ತೂಕ ಹೊಂದಿರುತ್ತದೆ. ಇದರ ಒಟ್ಟಾರೆ ಬಣ್ಣ ಗಾಢ ಕಂದು ಮತ್ತು ಇದರ ಬಿಳಿ ಹೊಟ್ಟೆ ಮತ್ತು ಬಿಳಿ ಗಂಟಲುಗಳನ್ನು ಪ್ರತ್ಯೇಕಿಸುವ ಗಾಢವಾದ ಕುತ್ತಿಗೆ ಪಟ್ಟಿ ಇರುತ್ತದೆ. ಚಿಕ್ಕ ವಯಸ್ಸಿನ ಹಕ್ಕಿಗಳು ವಯಸ್ಕರಿಗೆ ಹೋಲುತ್ತವೆ, ಆದರೆ ಅವುಗಳ ಗರಿಗಳು ತೆಳುವಾದ ಅಂಚುಗಳನ್ನು ಹೊಂದಿರುತ್ತವೆ. 

## ಅವಾಸ ಸ್ಥಾನ
ಪರ್ವತ ಬಾನಡಿಗಳು ತಮ್ಮ ಜೀವಿತಾವಧಿಯ ಹೆಚ್ಚಿನ ಸಮಯವನ್ನು ಗಾಳಿಯಲ್ಲಿಯೆ ಕಳೆಯುತ್ತದ್ದೆ. ಮತ್ತು ಕೀಟಗಳ ಮೇಲೆ ವಾಸಿಸುತ್ತವೆ. ಪರ್ವತ ಬಾನಾಡಿಗಳು ಹಾರುವ ಸಮಯದಲ್ಲಿಯೆ ನೀರನ್ನು ಕುಡಿಯುತ್ತದೆ,ಮತ್ತು ಲಂಬವಾದ ಬಂಡೆಗಳು ಅಥವಾ ಗೋಡೆಗಳ ಮೇಲೆ ವಿಶ್ರಮಿಸುತ್ತವೆ. ೨೦೧೩ ರಲ್ಲಿ ಪ್ರಕಟವಾದ ಅಧ್ಯಯನದ ಪ್ರಕಾರ, ಪರ್ವತ ಬಾನಾಡಿಗಳು ಆರು ತಿಂಗಳಗಳ ಕಾಲ ನಿರಂತರವಾಗಿ ಹಾರಾಡಬಹುದು. . ನಿದ್ರೆ ಸೇರಿದಂತೆ ಎಲ್ಲ ಪ್ರಮುಖ ಶಾರೀರಿಕ ಪ್ರಕ್ರಿಯೆಗಳನ್ನು ಗಾಳಿಯಲ್ಲಿಯೆ ನಿರ್ವಹಿಸಬಹುದು.

## ಬಾಹ್ಯ ಕೊಂಡಿಗಳು
* ಚಿತ್ರಗಳು http://orientalbirdimages.org/search.php?Bird_ID=552&Bird_Image_ID=171822&Location=
* ಪಕ್ಷಿ ಕರೆಗಳು https://www.xeno-canto.org/species/Tachymarptis-melba

## ಉಲ್ಲೇಖಗಳು
ಐಂದ್ರಿತಾ ರೇ

**ಐಂದ್ರಿತಾ ರೇ** ರವರು ಭಾರತೀಯ ನಟಿ ಅದರಲ್ಲಿ ಮೊದಲು ಕನ್ನಡ ಹಾಗೂ ಬೆಂಗಾಲಿ ಚಿತ್ರರಂಗದಲ್ಲಿ ಅಭಿನಯಿಸಿದ್ದಾರೆ. ಅವರು ೨೦೦೭ ರಲ್ಲಿ ಮೆರವಣಿಗೆ ಚಿತ್ರದಲ್ಲಿ ನಟಿಸಿ ನಂತರ ಹಲವಾರು ಚಿತ್ರಗಳಲ್ಲಿ ನಟಿಸಿದ್ದಾರೆ. ಇವರು ಪ್ರಮುಖ ನಟಿಯರಲ್ಲಿ ಒಬ್ಬರಾಗಿದ್ದಾರೆ.

## ಆರ೦ಭಿಕ ಜೀವನ ಮತ್ತು ಹಿನ್ನಲೆ
ಐಂದ್ರಿತಾ ರವರು ರಾಜಸ್ಥಾನದ ಉದಯಪುರ ದಲ್ಲಿ ಬಂಗಾಳಿ ಕುಟುಂಬದಲ್ಲಿ ಜನಿಸಿದರು. ನಂತರ ತಮ್ಮ ಬಾಲ್ಯವನ್ನು ಮುಂಬಯಿ ನಲ್ಲಿ ಕಳೆದರು. ಇವರು "ಬಾಲ್ಡ್ವನ್ ಗರ್ಲ್ಸ್ ಹೈ ಸ್ಕೂಲ್" ನಲ್ಲಿ ತಮ್ಮ ವಿದ್ಯಾಭ್ಯಾಸ ವನ್ನು ಮಾಡಿದರು. ನಂತರ ಬೆಂಗಳೂರಿನಲ್ಲಿ "ಬಿ.ಆರ್ ಅಂಬೇಡ್ಕರ್ ಡೆಂಟಲ್" ಕಾಲೇಜಿನಲ್ಲಿ ದಂತ ವಿಜ್ಞಾನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಮುಂದಿನ ಅಧ್ಯಯನ ಮಾಡುವಾಗ ಉಳಿದ ಸಮಯದಲ್ಲಿ ಮಾಡೆಲಿಂಗ್ ಮಾಡಿದರು, ದೂರದರ್ಶನದ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು, ಹಾಗೂ ಚಿತ್ರರಂಗಕ್ಕೆ ಪ್ರವೇಶಿಸಿದರು.

## ನಟನಾ ವೃತ್ತಿಜೀವನ
೨೦೦೬ ರಲ್ಲಿ ಮೊದಲು "ಜಾಕ್ಪಾಟ್" ಎಂಬ ಚಿತ್ರದಲ್ಲಿ ಒಂದು ಹಾಡಿನಲ್ಲಿ ಕಾಣಿಸಿಕೊಂಡಿದ್ದಾರೆ. ನಂತರ ೨೦೦೮ ರಲ್ಲಿ ಪ್ರಜ್ವಲ್ ದೇವರಾಜ್ ಜೊತೆ ಮೆರವಣಿಗೆ ಚಿತ್ರದಲ್ಲಿ ನಟಿಸಿದರು ಹಾಗೂ ಅದೇ ವರ್ಷದಲ್ಲಿ "ಮಸ್ತ್ ಮಜಾ ಮಾಡಿ" ಚಿತ್ರದಲ್ಲಿ ಕಾಣಿಸಿಕೊಂಡರು. ೨೦೦೯ ರಲ್ಲಿ ಚಿರಂಜೀವಿ ಸರ್ಜಾ ರವರ ಜೊತೆ *ವಾಯುಪುತ್ರ* ಎಂಬ ಚಿತ್ರದಲ್ಲಿ ಅಭಿನಯಿಸಿದರು. ನಂತರ *ಲವ್ ಗುರು* ಹಾಗೂ ದುನಿಯಾ ವಿಜಯ್ ಜೊತೆ *ಜಂಗ್ಲಿ* ಚಿತ್ರವನ್ನು ಮಾಡಿದರು. ನಂತರ ೨೦೧೦ ರಲ್ಲಿ ೫ ಚಿತ್ರಗಳಲ್ಲಿ ಅಭಿನಯಿಸಿದರು,"ವೀರ ಪರಂಪರೆ", "ಜನುಮ ಜನುಮದಲ್ಲೂ", "ನೂರು ಜನ್ಮಕು", ಮತ್ತು ಹಿಂದಿಯಲ್ಲಿ "ಎ ಫ್ಲಾಟ್". ಇದಾದ ನಂತರ ಪುನೀತ್ ರಾಜ್‌ಕುಮಾರ್ ಜೊತೆ "ಪರಮಾತ್ಮ" ಚಿತ್ರದಲ್ಲಿ ನಟಿಸಿದರು. ನಂತರ ಹಲವಾರು ಚಿತ್ರಗಳಲ್ಲಿ ಅಭಿನಯಿಸಿದರು.
## ವೈಯಕ್ತಿಕ ಜೀವನ
ಐ೦ದ್ರಿತಾರವರು ೧೨, ಡಿಸೆ೦ಬರ್ ೨೦೧೮ ರ೦ದು ನಟ ದಿಗಂತ್ ರವರನ್ನು ಮದುವೆಯಾದರು.

## ಚಿತ್ರಗಳು
## ಉಲ್ಲೇಖಗಳು
ವರ್ಗ:ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಪಾದರಕ್ಷೆ ತಯಾರಿಕೆ

thumb|300x300px|ಪಾದರಕ್ಷೆಗಳನ್ನು ತಯಾರಿಸುತ್ತಿರುವ ಚಮ್ಮಾರ, ಇಟಲಿ.
**ಪಾದರಕ್ಷೆ ತಯಾರಿಕೆ**ಯು ಪಾದರಕ್ಷೆಗಳನ್ನು ತಯಾರಿಸುವ ಪ್ರಕ್ರಿಯೆ.

ಪಾದರಕ್ಷೆ ತಯಾರಕರು ಶೂಗಳು, ಬೂಟುಗಳು, ಎಕ್ಕಡಗಳು, ಕ್ಲಾಗ್‍ಗಳು ಮತ್ತು ಮಾಕಸನ್‍ಗಳು ಸೇರಿದಂತೆ ಅನೇಕ ಪಾದರಕ್ಷಾ ವಸ್ತುಗಳನ್ನು ತಯಾರಿಸಬಹುದು. ಅಂತಹ ವಸ್ತುಗಳನ್ನು ಸಾಮಾನ್ಯವಾಗಿ ಚಕ್ಕಡ, ಕಟ್ಟಿಗೆ, ರಬ್ಬರು, ಪ್ಲಾಸ್ಟಿಕ್, ಸೆಣಬು ಅಥವಾ ಇತರ ಸಸ್ಯವಸ್ತುವಿನಿಂದ ತಯಾರಿಸಲಾಗುತ್ತದೆ. ಇವು ಹಲವುವೇಳೆ ಅಟ್ಟೆಯ ದೀರ್ಘ ಬಾಳಿಕೆಗಾಗಿ ಬಹುಸಂಖ್ಯೆಯ ಭಾಗಗಳನ್ನು ಹೊಂದಿರುತ್ತವೆ ಮತ್ತು ಚಕ್ಕಡದ ಮೇಲ್ಭಾಗಕ್ಕೆ ಹೊಲಿಯಲ್ಪಟ್ಟಿರುತ್ತವೆ.

ಪಾದರಕ್ಷೆ ತಯಾರಿಕೆಯಲ್ಲಿ ತೊಡಗಿಸಿಕೊಳ್ಳುವ ವೃತ್ತಿಗಳು **ಚಮ್ಮಾರ**, **ಮೋಚಿ** ಮತ್ತು ಮುಚ್ಚಿಗರ ವೃತ್ತಿಗಳನ್ನು ಒಳಗೊಂಡಿವೆ. ಇಂದು, ಪಾದರಕ್ಷೆಗಳನ್ನು ಹಲವುವೇಳೆ ಕುಶಲಕರ್ಮದ ಬದಲಾಗಿ ಪ್ರಮಾಣದ ಆಧಾರದ ಮೇಲೆ ತಯಾರಿಸಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು 
* Shoemaker's Workshop - The Canadian Museum of Civilization
* "Bespoke Shoemaking a guide to handmade shoemaking", a book teaching traditional hand shoemaking.

ವರ್ಗ:ಕುಶಲಕರ್ಮಗಳು
ಮಿತವ್ಯಯ

**ಮಿತವ್ಯಯ** ಎಂದರೆ ಆಹಾರ, ಸಮಯ ಅಥವಾ ಹಣದಂತಹ ಉಪಭೋಗ್ಯ ಸಂಪನ್ಮೂಲಗಳ ಬಳಕೆಯಲ್ಲಿ ಮಿತವಾಗಿರುವ (ಹಿಡಿತಹೊಂದಿರುವ), ಉಳಿಸುವ, ಹಾಳತವಾಗಿರುವ, ಜಾಗರೂಕವಾಗಿರುವ ಅಥವಾ ದುಂದುಮಾಡದಿರುವ ಮತ್ತು ದುಂದು ವೆಚ್ಚ, ಅದ್ದೂರಿತನ ಅಥವಾ ಪೋಲು ವೆಚ್ಚವನ್ನು ತಪ್ಪಿಸುವ ಗುಣ.

## ಕಾರ್ಯತಂತ್ರಗಳು 
ಮಿತವ್ಯಯದ ಸಾಮಾನ್ಯ ಕಾರ್ಯತಂತ್ರಗಳಲ್ಲಿ ದುಂದು ವೆಚ್ಚದ ಕಡಿತ, ದುಬಾರಿ ರೂಢಿಗಳನ್ನು ತಗ್ಗಿಸುವುದು, ಹಣಕಾಸಿನ ಆತ್ಮಸಂಯಮದ ಮೂಲಕ ತ್ವರಿತ ಸಂತೃಪ್ತಿಯನ್ನು ನಿಗ್ರಹಿಸುವುದು, ದಕ್ಷತೆಯನ್ನು ಅರಸುವುದು, ಅಪಾಯದ ಪರಿಸ್ಥಿತಿಗಳನ್ನು ತಪ್ಪಿಸುವುದು, ದುಬಾರಿ ಸಾಮಾಜಿಕ ರೂಢಿಗಳನ್ನು ಧಿಕ್ಕರಿಸುವುದು, ದುರುಪಯೋಗದ ಜಾಹೀರಾತನ್ನು ತಪ್ಪಿಸುವುದು, ವೆಚ್ಚವಿರದ ಆಯ್ಕೆಗಳನ್ನು ಸ್ವೀಕರಿಸುವುದು, ವಸ್ತು ವಿನಿಮಯವನ್ನು ಬಳಸುವುದು, ಸ್ಥಳೀಯ ಪರಿಸ್ಥಿತಿಗಳು ಮತ್ತು ಮಾರುಕಟ್ಟೆ ಹಾಗೂ ಉತ್ಪನ್ನ/ಸೇವೆಯ ವಾಸ್ತವಗಳು ಎರಡರ ಬಗ್ಗೆ ಬಹುಶೃತವಾಗಿರುವುದು ಸೇರಿವೆ. ಮಿತವ್ಯಯದ ಜೀವನವನ್ನು ಮುಖ್ಯವಾಗಿ ವೆಚ್ಚಗಳನ್ನು ಕಡಿತಗೊಳಿಸುವ, ಹೆಚ್ಚು ಹಣವನ್ನು ಹೊಂದಿರುವ, ಮತ್ತು ತಮ್ಮ ಹಣದಿಂದ ಸಾಧ್ಯವಿದ್ದಷ್ಟು ಹೆಚ್ಚಿನದನ್ನು ಪಡೆಯುವ ಗುರಿಹೊಂದಿದವರು ಆಚರಿಸುತ್ತಾರೆ.

## ಉಲ್ಲೇಖಗಳು 
ವರ್ಗ:ಸರಳ ಬದುಕು
ಮೋಜಣಿ

alt= A woman holding a notebook crouches next to a theodolite on a tripod. The instrument is set up on a bank in a forest.|thumb|ಸಮಗ್ರ ಸ್ಥಾನವನ್ನು (ಟೋಟಲ್ ಸ್ಟೇಷನ್) ಬಳಸುತ್ತಿರುವ ಒಬ್ಬ ಮೋಜಣಿದಾರ
**ಮೋಜಣಿ**ಯು (**ಸರ್ವೇ**) ಭೂಮಿಯ ಅಥವಾ ಮೂರು ಆಯಾಮದ ಬಿಂದುಗಳ ಸ್ಥಾನಗಳನ್ನು ಮತ್ತು ಅವುಗಳ ನಡುವಿನ ದೂರಗಳ ಹಾಗೂ ಕೋನಗಳನ್ನು ನಿರ್ಧರಿಸುವ ತಂತ್ರ, ವೃತ್ತಿ ಮತ್ತು ವಿಜ್ಞಾನ. ಭೂ ಮೋಜಣಿಯ ವೃತ್ತಿಗನನ್ನು **ಭೂ ಮೋಜಣಿದಾರ** ಎಂದು ಕರೆಯಲಾಗುತ್ತದೆ. ಈ ಬಿಂದುಗಳು ಸಾಮಾನ್ಯವಾಗಿ ಭೂಮಿಯ ಮೇಲ್ಮೈ ಮೇಲೆ ಇರುತ್ತವೆ. ಇವನ್ನು ಹಲವುವೇಳೆ ಒಡೆತನಕ್ಕಾಗಿ ನಕ್ಷೆಗಳು ಹಾಗೂ ಗಡಿರೇಖೆಗಳನ್ನು, ಕಟ್ಟಡದ ಮೂಲೆಗಳು ಅಥವಾ ಮೇಲ್ಮೈ ಕೆಳಗಿನ ವೈಶಿಷ್ಟ್ಯಗಳ ಮೇಲ್ಮೈ ಸ್ಥಳಗಳಂತಹ ಸ್ಥಳಗಳನ್ನು ಸ್ಥಾಪಿಸಲು, ಅಥವಾ ಆಸ್ತಿ ಮಾರಟದಂತಹ ಸರ್ಕಾರಿ ಅಥವಾ ಸಿವಿಲ್ ಕಾನೂನಿಗೆ ಅಗತ್ಯವಿರುವ ಇತರ ಉದ್ದೇಶಗಳಿಗಾಗಿ ಬಳಸಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು 
* Géomètres sans Frontières  : Association de géometres pour aide au développement. NGO Surveyors without borders 
* The National Museum of Surveying  The Home of the National Museum of Surveying in Springfield, Illinois
* Land Surveyors United Support Network Global social support network featuring surveyor forums, instructional videos, industry news and support groups based on geolocation.
* Natural Resources Canada – Surveying  Good overview of surveying with references to construction surveys, cadastral surveys, photogrammetry surveys, mining surveys, hydrographic surveys, route surveys, control surveys and topographic surveys
* Table of Surveying, 1728 Cyclopaedia
* Surveying & Triangulation The History of Surveying And Survey Equipment
* NCEES National Council of Examiners for Engineering and Surveying (NCEES)
* NSPS National Society of Professional Surveyors (NSPS)
* Ground Penetrating Radar FAQ  Using Ground Penetrating Radar for Land Surveying
* Survey Earth A Global event for professional land surveyors and students to remeasure planet in a single day during summer solstice as a community of land surveyors.
* Surveyors – Occupational Employment Statistics

ವರ್ಗ:ಪೌರ ಶಿಲ್ಪಶಾಸ್ತ್ರ
ಅಂತರ್ಜಾತೀಯ ವಿವಾಹ

ಭಾರತದಲ್ಲಿನ ಜಾತಿ ವ್ಯವಸ್ಥೆಯು ಜಾತಿಯ ಹೊರಗೆ ವಿವಾಹವನ್ನು ನಿಷೇಧಿಸುತ್ತದೆ. ಆದರೂ, ಹೆಚ್ಚುತ್ತಿರುವ ಶಿಕ್ಷಣ, ಉದ್ಯೋಗ, ಮಧ್ಯಮ ವರ್ಗದ ಆರ್ಥಿಕ ಹಿನ್ನೆಲೆ, ಮತ್ತು ನಗರೀಕರಣದ ಕಾರಣದಿಂದ, **ಅಂತರ್ಜಾತೀಯ ವಿವಾಹಗಳು** ಕ್ರಮೇಣವಾಗಿ ಸಮ್ಮತಿಯನ್ನು ಪಡೆದುಕೊಳ್ಳುತ್ತಿವೆ. ೨೦೧೪ರಲ್ಲಿನ ಒಂದು ಸಮೀಕ್ಷೆಯ ಪ್ರಕಾರ, ಭಾರತದಲ್ಲಿ ಸುಮಾರು ಶೇಕಡ ೫ ರಷ್ಟು ವಿವಾಹಗಳು ಅಂತರ್ಜಾತಿ ವಿವಾಹಗಳಾಗಿವೆ.

ಭಾರತದಲ್ಲಿ, ತಮಿಳುನಾಡಿನ ಮಾಜಿ ಮುಖ್ಯಮಂತ್ರಿಯಾಗಿದ್ದ ಸಿ. ಎನ್. ಅಣ್ಣಾದೊರೈಯಂತಹ ರಾಜಕಾರಣಿಗಳು ಮತ್ತು ಪೆರಿಯಾರ್ ರಾಮಸ್ವಾಮಿ, ರಘುಪತಿ ವೆಂಕಟರತ್ನಮ್ ನಾಯ್ಡು ಹಾಗೂ ಮಂಥೇನಾ ವೆಂಕಟ ರಾಜುರಂತಹ ಸಾಮಾಜಿಕ ಕಾರ್ಯಕರ್ತರು ಅಂತರ್ಜಾತೀಯ ವಿವಾಹಗಳನ್ನು ಸಾರ್ವಜನಿಕವಾಗಿ ಪ್ರೋತ್ಸಾಹಿಸಿ ಬೆಂಬಲಿಸಿದರು. ಉತ್ತರ ಪ್ರದೇಶ ರಾಜ್ಯದಲ್ಲಿ, ಸರ್ಕಾರವು ಅಂತರ್ಜಾತೀಯ ದಂಪತಿಗಳಿಗೆ ನಗದು ಬಹುಮಾನವನ್ನು ನೀಡುತ್ತದೆ. ಅಂತರ್ಜಾತೀಯ ವಿವಾಹಗಳು ರಾಷ್ಟ್ರದ ಹಿತದಲ್ಲಿವೆ ಮತ್ತು ರಾಷ್ಟ್ರವನ್ನು ಒಗ್ಗೂಡಿಸುವ ಅಂಶವಾಗಿವೆ ಮತ್ತು ಭಾರತದಲ್ಲಿ ಅಂತರ್ಜಾತೀಯ ಅಥವಾ ಅಂತರಧರ್ಮೀಯ ವಿವಾಹಗಳಿಗೆ ಯಾವುದೇ ತಡೆಯಿಲ್ಲ ಎಂದು ಸರ್ವೋಚ್ಚ ನ್ಯಾಯಾಲಯವೂ ಘೋಷಿಸಿದೆ.

## ಉಲ್ಲೇಖಗಳು 
ವರ್ಗ:ಭಾರತೀಯ ಜಾತಿ ವ್ಯವಸ್ಥೆ ದಲಿತ ಹುಡುಗಿಯನ್ನು ಮದುವೆಯಾಗಿರುವ, ಗೌಡ ಜಾತಿಯ ಹುಡುಗ ನಂತರ ಇಬ್ಬರೂ ಯಾವ ಜಾತಿಯಲ್ಲಿ ಮುಂದುವರಿಯಬೇಕು. ಮತ್ತು ಇಬ್ಬರು ಸರ್ಕಾರಿ ಕೆಲಸಗಳಿಗೆ ಯಾವ ಜಾತಿ ಪ್ರಮಾಣಪತ್ರವನ್ನು ಒದಗಿಸಬೇಕು ಮತ್ತು ಮಕ್ಕಳಿಗೆ ಯಾವ ಜಾತಿಯಲ್ಲಿ ನೋಂದಾಯಿಸಬೇಕು ಎಂಬ ಸಮಸ್ಯೆ ಇರುವುದು. ದಯವಿಟ್ಟು ಸ್ವಾಮಿ ಇದಕ್ಕೆ ಉತ್ತರ ಕಳಿಸಿ.
ವೈ ಎಸ್. ಜಗನ್ಮೋಹನ್ ರೆಡ್ಡಿ

**ಯದುಗುರಿ ಸ್ಯಾಂಡಿಂತಿ ಜಗದನ್ ಮೋಹನ್ ರೆಡ್ಡಿ** (ಜನನ 21 ಡಿಸೆಂಬರ್ 1972),   ಭಾರತೀಯ ರಾಜಕಾರಣಿ ಮತ್ತು ಪ್ರಸ್ತುತ ಆಂಧ್ರಪ್ರದೇಶದ ಮುಖ್ಯಮಂತ್ರಿ.ವೈಎಸ್ಆರ್ ಕಾಂಗ್ರೆಸ್ ಪಕ್ಷದ ಸ್ಥಾಪಕ ಮತ್ತು ಮತ್ತು ಆಂಧ್ರಪ್ರದೇಶದ ವಿಧಾನಸಭೆಯಲ್ಲಿ  16 ಮೇ 2014 ರಿಂದ 23 ಮೇ 2019 ರವರೆಗೆ ವಿಪಕ್ಷ ನಾಯಕರಾಗಿದ್ದು. ಇವರು ಆಂಧ್ರಪ್ರದೇಶದ ಮಾಜಿ ಮುಖ್ಯಮಂತ್ರಿ ವೈ. ಎಸ್. ರಾಜಶೇಖರ ರೆಡ್ಡಿ ಅವರ ಪುತ್ರ.2004 ರ ಚುನಾವಣೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪರ ಪ್ರಚಾರ ಮಾಡುವ ಮೂಲಕ ಅವರು ತಮ್ಮ ರಾಜಕೀಯ ವೃತ್ತಿಜೀವನವನ್ನು ಆರಂಭಿಸಿದರು. ಮತ್ತು 2009 ರ ಚುನಾವಣೆಯಲ್ಲಿ ಅವರು ಕಡಪ ಕ್ಷೇತ್ರದಿಂದ ಸಂಸತ್ ಸದಸ್ಯರಾಗಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್  ನಿಂದ    ಆಯ್ಕೆಯಾದರು.

## ವೈಯಕ್ತಿಕ ಜೀವನ
ಜಗನ್ ಮೋಹನ್ ರೆಡ್ಡಿ 21 ಡಿಸೆಂಬರ್ 1972 ರಂದು ಆಂಧ್ರಪ್ರದೇಶದ ಕಡಪ ಜಿಲ್ಲೆಯ ಪುಲಿವೆಂಡುಲಾ ಗ್ರಾಮದಲ್ಲಿ ಜನಿಸಿದರು. ಅವರು ಪುಲಿವೆಂಡುಲ ಮತ್ತು ಹೈದರಾಬಾದ್ ಪಬ್ಲಿಕ್ ಸ್ಕೂಲ್ನಿಂದ ತಮ್ಮ ಆರಂಭಿಕ ಶಿಕ್ಷಣವನ್ನು ಪಡೆದರು.

## ರಾಜಕೀಯ ವೃತ್ತಿಜೀವನ
ಜಗನ್ ಮೋಹನ್ ರೆಡ್ಡಿ ತಂದೆಯ ತಂದೆ ವೈಎಸ್ ರಾಜಶೇಖರ ರೆಡ್ಡಿ ವೈಎಸ್ಆರ್ ಎಂದು ಜನಪ್ರಿಯರಾಗಿದ್ದರು. ಆಂಧ್ರಪ್ರದೇಶದ ಎರಡು ಬಾರಿ ಮುಖ್ಯಮಂತ್ರಿಯಾಗಿದ್ದ ಅವರು 2004 ರಿಂದ 2009 ರವರೆಗೆ ಸೇವೆ ಸಲ್ಲಿಸುತ್ತಿದ್ದರು.ಜಗದಮೋಹನ್ 2004 ರ ಚುನಾವಣೆಯಲ್ಲಿ    ಕಡಪ ಜಿಲ್ಲೆಯ ಲ್ಲಿ  ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪರ  ತಮ್ಮ ರಾಜಕೀಯ ವೃತ್ತಿಜೀವನವನ್ನು ಪ್ರಾರಂಭಿಸಿದರು.2009 ರಲ್ಲಿ ಜಗದಮೋಹನ್ ಅವರು ಕಡಪ  ಕ್ಷೇತ್ರದಿಂದ ಸಂಸತ್ ಸದಸ್ಯರಾಗಿ ಆಯ್ಕೆಯಾದರು.

## ವೈಎಸ್ಆರ್ ಮರಣದ ನಂತರ 
ಸೆಪ್ಟಂಬರ್ 2009 ರಲ್ಲಿ ಅವರ ತಂದೆಯ ಮರಣದ ನಂತರ, ಜಗನ್ಮೋಹನ್ ತನ್ನ ತಂದೆಯಿಂದ  ರಾಜಕೀಯ ಪರಂಪರೆಯನ್ನು ತೆಗೆದುಕೊಳ್ಳಲು ಪ್ರಯತ್ನಗಳನ್ನು ಪ್ರಾರಂಭಿಸಿದರು. ವೈಎಸ್ಆರ್ ಮರಣದ ನಂತರ, ಬಹುತೇಕ ಶಾಸಕರು ಮುಖ್ಯಮಂತ್ರಿಯಾಗಿ  ಜಗನ್ಮೋಹನ್ ಅವರನ್ನು ನೇಮಕ ಮಾಡಲು ಒಲವು ತೋರಿದರು. ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ಮುಖ್ಯಸ್ಥೆ  ಇದನ್ನು ಒಪ್ಪಿಕೊಳ್ಳಲಿಲ್ಲ.ತನ್ನ ತಂದೆಯ ಮರಣದ ಆರು ತಿಂಗಳ ನಂತರ, ಅವರು ತಮ್ಮ ತಂದೆಯ ಮರಣದ ಸುದ್ದಿಯಿಂದ  ಆತ್ಮಹತ್ಯೆ ಮಾಡಿಕೊಂಡ ಅಥವಾ ಅನಾರೋಗ್ಯಕ್ಕೆ ಒಳಗಾದವರ ಕುಟುಂಬಗಳಿಗೆ ಸಾಂತ್ವಾನ   ಹೇಳಲು  ಓದಾರ್ಪು ಯಾತ್ರೆ  ಪ್ರಾರಂಭಿಸಿದರು.ಕಾಂಗ್ರೆಸ್ ಪಕ್ಷದ ಕೇಂದ್ರ ನಾಯಕತ್ವವು  ಯಾತ್ರೆಯನ್ನು ನಿಲ್ಲಿಸುವಂತೆ ನಿರ್ದೇಶಿಸಿತ್ತು, ಇದನ್ನು ನಿರಾಕರಿಸಿದ ಕಾರಣ, ಜಗನ್ಮೋಹನ್ ಮತ್ತು  ಪಕ್ಷದ ಮಧ್ಯೆ ಬಿರುಕು ಮುಡಿತು.

## ವೈಎಸ್ಆರ್ ಕಾಂಗ್ರೆಸ್ ಸ್ಥಾಪನೆ
29 ನವೆಂಬರ್ 2010 ರಂದು, ಕಾಂಗ್ರೆಸ್ ಪಕ್ಷಕ್ಕೆ ರಾಜಿನಾಮೆ ನಿದಿದರು.2010 ರ ಡಿಸೆಂಬರ್ 7 ರಂದು ಪುಲಿವೆಂಡುಲದಿಂದ ಅವರು 45 ದಿನಗಳಲ್ಲಿ ಹೊಸ ಪಕ್ಷವನ್ನು ಪ್ರಾರಂಭಿಸುತ್ತಿರುವದಾಗಿ ಘೋಷಿಸಿದರು.ಮಾರ್ಚ್ 2011 ರಲ್ಲಿ,  ಪೂರ್ವ ಗೋದಾವರಿ ಜಿಲ್ಲೆಯ ಜಗ್ಗಂಪೆಟಾದಲ್ಲಿ ತಮ್ಮ ಪಕ್ಷದ ಹೆಸರನ್ನು ಪ್ರಕಟಿಸಿದರು. ನಂತರ, ವೈಎಸ್ಆರ್ ಪಕ್ಷವು  ಕಡಪ ಜಿಲ್ಲೆಯ ಚುನಾವಣೆಗೆ ಹೋಯಿತು ಮತ್ತು   ಬಹುಮತದೊಂದಿಗೆ ಎಲ್ಲಾ ಸ್ಥಾನಗಳನ್ನು ಗೆದ್ದಿತು.

## 2011 ರ ಚುನಾವಣೆಯ ಯಶಸ್ಸು 
ವೈಎಸ್ಆರ್ ಕಾಂಗ್ರೆಸ್ನ ಅಧ್ಯಕ್ಷರಾಗಿ ಜಗದನ್ ಅವರು ಕಡಪ ಕ್ಷೇತ್ರದಿಂದ ಉಪಚುನಾವಣೆ ಎದುರಿಸಿದರು ಮತ್ತು  ದೊಡ್ಡ ಅಂತರದಿಂದ ಗೆದ್ದರು.

## 2012 ರ ಅಸಮಾನ ಆಸ್ತಿಯ ಪ್ರಕರಣ 
### ಬಂಧನ ಮತ್ತು 16 ತಿಂಗಳು ಜೈಲಿನಲ್ಲಿ
ಜಗನ್ ರೆಡ್ಡಿಯನ್ನು ಕೇಂದ್ರೀಯ ತನಿಖಾ ದಳವು ಬಂಧಿಸಿತ್ತು.  ದುರುಪಯೋಗ ಆರೋಪಗಳು ಮತ್ತು ತನಿಖೆಯನ್ನು ಮುಂದುವರೆಸಿದಾಗ ಆತನ ನ್ಯಾಯಾಂಗ ಬಂಧನವನ್ನು ಮತ್ತೆ ಮತ್ತೆ ವಿಸ್ತರಿಸಲಾಯಿತು. ಸುಪ್ರೀಂ ಕೋರ್ಟ್ 4 ಜುಲೈ 2012, 9 ಆಗಸ್ಟ್ 2012, ಮತ್ತು 13 ಮೇ 2013 ರಂದು ತನ್ನ ಅರ್ಜಿಯನ್ನು ತಿರಸ್ಕರಿಸಿತು.

## 2019 ಚುನಾವಣಾ ಗೆಲುವು
2019 ರ ಏಪ್ರಿಲ್ ಮತ್ತು ಮೇ 2019 ರಲ್ಲಿ ನಡೆದ ಲೋಕಸಭೆ  ಮತ್ತು ರಾಜ್ಯ ವಿಧಾನ ಸಭೆ  ಚುನಾವಣೆಯಲ್ಲಿ ಆಂಧ್ರಪ್ರದೇಶದ  ಒಟ್ಟು 175 ವಿಧಾನಸಭಾ ಸ್ಥಾನಗಳಲ್ಲಿ 151 ಸ್ಥಾನಗಳನ್ನು ಮತ್ತು 25 ಲೋಕಸಭಾ ಕ್ಷೇತ್ರಗಳಲ್ಲಿ 22 ಸ್ಥಾನಗಳನ್ನು ಗೆದ್ದಿತು.  ಮೇ 30, 2019 ರಂದು ಅವರು ಮುಖ್ಯಮಂತ್ರಿಯಾಗಿ ಅಧಿಕಾರ ಸ್ವೀಕರಿಸಿದರು
## ವ್ಯಾಪಾರ
ಜಗದನ್ ಮೋಹನ್ ತೆಲುಗು ಭಾಷೆಯ ದೈನಂದಿನ ಪತ್ರಿಕೆ ಸಾಕ್ಷಿ ಮತ್ತು ದೂರದರ್ಶನ ಚಾನೆಲ್ ಸಾಕ್ಷಿ ಟಿವಿಯನ್ನು ಸ್ಥಾಪಿಸಿದರು. ಅವರು ಭಾರತಿ ಸಿಮೆಂಟ್ಸ್ನ ಮುಖ್ಯ ಪ್ರವರ್ತಕರಾಗಿದ್ದಾರೆ.
## ಉಲ್ಲೇಖಗಳು
ವರ್ಗ:ಆಂಧ್ರ ಪ್ರದೇಶ
ವರ್ಗ:ಆಂಧ್ರಪ್ರದೇಶದ ಮುಖ್ಯಮಂತ್ರಿಗಳು
ಲಗಾಮು

thumb|ಪ್ರಾಣಿಯ ವೇಗವನ್ನು ತಗ್ಗಿಸಲು ಮತ್ತು ಅವುಗಳಿಗೆ ದಾರಿ ತೋರಿಸಲು ಲಗಾಮುಗಳನ್ನು ಬಳಸಲಾಗುತ್ತದೆ
**ಲಗಾಮು** ಕುದುರೆ ಉಪಕರಣದ ವಸ್ತುವಾಗಿದೆ. ಇದನ್ನು ಸವಾರಿಗಾಗಿ ಬಳಸಲಾದ ಕುದುರೆ ಅಥವಾ ಇತರ ಪ್ರಾಣಿಗೆ ದಿಕ್ಕು ತೋರಿಸಲು ಬಳಸಲಾಗುತ್ತದೆ. ಇವು ಚಕ್ಕಡ, ನೈಲಾನ್, ಲೋಹ, ಅಥವಾ ಇತರ ವಸ್ತುಗಳಿಂದ ತಯಾರಿಸಿರಬಹುದಾದ ಉದ್ದನೆಯ ಪಟ್ಟಿಗಳಾಗಿರುತ್ತವೆ. ಇದು ಕಚ್ಚುಕಂಬಿ ಅಥವಾ ಮೂಗುಪಟ್ಟಿಯ ಮೂಲಕ ಮೊಗರಂಬಕ್ಕೆ ಜೋಡಣೆಗೊಂಡಿರುತ್ತದೆ.

ಲಗಾಮುಗಳನ್ನು ಸೂಕ್ಷ್ಮ ಆದೇಶಗಳು ಅಥವಾ ಸಂಕೇತಗಳನ್ನು ನೀಡಲು ಬಳಸಲಾಗುತ್ತದೆ. ಇವನ್ನು ಲಗಾಮು ಸಹಾಯಗಳು ಎಂದೂ ಕರೆಯಲಾಗುತ್ತದೆ. ವಿವಿಧ ಆದೇಶಗಳು ತಿರುಗುವಂತೆ, ವೇಗವನ್ನು ಕಡಿಮೆ ಮಾಡುವಂತೆ, ನಿಲುಗಡೆಯ ವಿನಂತಿಯನ್ನು ಸೂಚಿಸಬಹುದು. ಲಗಾಮು ಸಹಾಯಗಳನ್ನು ಕಾಲು ಸಹಾಯಗಳು, ದೇಹದ ತೂಕದ ಸ್ಥಳಾಂತರ ಮತ್ತು ಕೆಲವೊಮ್ಮೆ ಧ್ವನಿ ಆದೇಶಗಳ ಜೊತೆಗೆ ಬಳಸಲಾಗುತ್ತದೆ.

## ಬಾಹ್ಯ ಸಂಪರ್ಕಗಳು 
* Study of rein tension on side reins, *The Veterinary Journal*, Volume 188, Issue 3, June 2011, Pages 291–294
* Equine and Comparative Exercise Physiology , August 2005
* Rein Check , June 2011

ವರ್ಗ:ಕುದುರೆ ಉಪಕರಣ
ರತ್ನತ್ರಯ

ಜೈನಧರ್ಮದ ತತ್ತ್ವದ ಪ್ರಕಾರ ಸಮ್ಯಗ್ ದರ್ಶನ, ಸಮ್ಯಗ್ ಜ್ಞಾನ, ಸಮ್ಯಗ್ ಚಾರಿತ್ರ-ಇವೇ **ರತ್ನತ್ರಯ**ಗಳು. ಕರ್ಮಾವರಣದಿಂದ ಮಲಿನವಾಗಿರುವ ಆತ್ಮನಲ್ಲಿ ಕರ್ಮಗಳ ನಾಶವಾದ ಮೇಲೆ ಇವುಗಳ ವಿಕಾಸವಾಗಿ ಮೋಕ್ಷ ಪ್ರಾಪ್ತವಾಗುತ್ತದೆ. ಮಾನವ ಜೀವನದ ಮೂಲ ಧ್ಯೇಯ ಮುಕ್ತಿ ಸಂಪಾದನೆ. ಮುಕ್ತಿಯೆಂದರೆ ಆತ್ಮ ಸ್ವಾತಂತ್ರ್ಯ. ಈ ಸ್ವಾತಂತ್ರ್ಯಾವಸ್ಥೆಯಲ್ಲಿ ಆತ್ಮ ತನ್ನ ಸ್ವರೂಪದಲ್ಲಿ ತಾನಿರುತ್ತದೆ. ಹೀಗಾಗುವುದಕ್ಕೆ ಸಾಧಕ ಆತ್ಮವನ್ನು ಉಜ್ವಲಗೊಳಿಸಬೇಕಾಗುತ್ತದೆ. ಈ ಉಜ್ವಲತೆಗೆಸಾಧನವೆಂದರೆ ತತ್ತ್ವಜ್ಞಾನ. ಈ ಜ್ಞಾನ ಪುದ್ಗಲರೂಪಿಯಾದ ಕರ್ಮಶರೀರ ಹಾಗೂ ಅನಂತ ಶಕ್ತಿನಿಧಿಯಾದ ಆತ್ಮಗಳನ್ನು ವಿಶ್ಲೇಷಣಮಾಡಿ, ನಿಜವಾದುದನ್ನು ನಂಬಲಿಕ್ಕೆ ಅನುವುಮಾಡಿ ಕೊಡುತ್ತದೆ. ಇಂಥ ನಂಬಿಕೆಗೆ ಸಮ್ಯಗ್ದರ್ಶನ ಎಂದು ಹೇಳುವರು. ಈ ಪ್ರಕಾರ ಆತ್ಮಶಕ್ತಿಯ ಮೇಲೆ ಸಂಪೂರ್ಣ ಶ್ರದ್ಧೆಯುಳ್ಳವನಲ್ಲಿರುವ ಜ್ಞಾನಕ್ಕೆ ಸಮ್ಯಗ್ ಜ್ಞಾನ ಎನ್ನುವರು. ಈ ಜ್ಞಾನದಿಂದ ಆತ್ಮಕಲ್ಯಾಣಕ್ಕಾಗಿ ಉಂಟಾಗುವ ಮಾನವನ ಪ್ರವೃತ್ತಿಗಳಿಗೆಲ್ಲ ಸಮ್ಯಕ್ ಚಾರಿತ್ರವೆಂದು ಹೆಸರು. ಇದಕ್ಕೆ ಜೈನಾಚಾರ್ಯರು ರತ್ನತ್ರಯ ಮಾರ್ಗ ಎಂದು ಹೇಳಿದ್ದಾರೆ. ಉಮಾಸ್ವಾಮಿಯವರು ತತ್ತ್ವಾರ್ಥ ಸೂತ್ರದ ಆರಂಭದಲ್ಲಿ ಸಮ್ಯಗ್‍ದರ್ಶನ, ಜ್ಞಾನ, ಚಾರಿತ್ರ ಇವುಗಳನ್ನೇ ಮೋಕ್ಷ ಮಾರ್ಗ (ಸಮ್ಯಗ್ದರ್ಶನ ಜ್ಞಾನಚಾರಿತ್ರಾಣಿ ಮೋಕ್ಷಮಾರ್ಗಃ) ಎಂದಿದ್ದಾರೆ. ಈ ಆಧ್ಯಾತ್ಮಿಕ ಕ್ರಾಂತಿಯ ಮಾರ್ಗದಲ್ಲಿ ಮಾನವ ಮೊದಲು ಅಂತರಂಗ-ಬಹಿರಂಗ ಶುದ್ಧನಾಗುವನು. ಅದಕ್ಕಾಗಿ ಸತ್ಯ, ಅಹಿಂಸೆ, ಬ್ರಹ್ಮಚರ್ಯ, ಅಪರಿಗ್ರಹ, ಅಚಾರ್ಯಗಳ ವ್ರತಸ್ವೀಕರಿಸುವನು. ನಿಜವಾದ ರತ್ನತ್ರಯ ಮಾರ್ಗಾವಲಂಬಿ ಶೂಲಕ್ಕೇರುವಂಥ ಪ್ರಸಂಗ ಬಂದರೂ ಈ ವ್ರತಗಳನ್ನು ಬಿಡನು. ಪ್ರಪಂಚದೊಳಗಿನ ಪರಿಗ್ರಹಗಳನ್ನೆಲ್ಲ ತೊರೆದು ರಾಗ-ದ್ವೇಷ, ಮೋಹ, ಕ್ರೋಧ, ಮಾನ, ಮಾಯಾ, ಲೋಭ ಇತ್ಯಾದಿ ಆತ್ಮನ ವಿಕೃತಿಗಳನ್ನು ನಷ್ಟಗೊಳಿಸತೊಡಗುವನು. ಆದ್ದರಿಂದ ಆತ್ಮನಲ್ಲಿ ಶ್ರದ್ಧೆ ಹೆಚ್ಚುತ್ತ ಹೋಗುವುದು. ಈ ಮಾರ್ಗದಲ್ಲಿ ಶ್ರದ್ಧೆ, ಜ್ಞಾನ, ಆಚರಣೆಗಳ ಸುಂದರ ಸಮನ್ವಯವಿದೆ. ಇದನ್ನು ರತ್ನಾಕರವರ್ಣಿ ಎಂಬ ಕವಿ ತನ್ನ ಶತಕ ಗ್ರಂಥದಲ್ಲಿ ಹೀಗೆ ವಿವರಿಸಿದ್ದಾನೆ:

ತತ್ತ್ವಪ್ರೀತಿ ಮನಕ್ಕೆ ಪುಟ್ಟಲದು ಸಮ್ಯಗ್ದರ್ಶನಂ ಮತ್ತಮಾ
ತತ್ತ್ವಾರ್ಥಂಗಳನೊಲ್ದು ಭೇದಿಪುದು ಸಮ್ಯಜ್ಞಾನಮಾ ಬೋಧದಿಂ
ಸತ್ವಂಗಳ್ಕಿಡದಂತುಟೋವಿನಡೆಯಲ್ಸಮ್ಯಕ್ಚರಿತ್ರಂ ಸುರ 
ತ್ನತ್ವಂ ಮೂರಿವು ಮುಕ್ತಿಗೆಂದರುಪಿದೈ ರತ್ನಾಕರಾಧೀಶ್ವರಾ					

## ಮೂಲಗಳು 
*
*
*

ವರ್ಗ:ಜೈನ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜಲ ಚಿಕಿತ್ಸೆ

**ಜಲ ಚಿಕಿತ್ಸೆ** ಎಂದರೆ ಕೇವಲ ನೀರಿನ ಉಪಯೋಗದಿಂದಲೇ ಸಕಲ ವ್ಯಾಧಿಗಳನ್ನೂ ಗುಣಪಡಿಸಬಹುದೆಂದು ಪರಿಗಣಿಸಿ ಆಚರಿಸುವ ಚಿಕಿತ್ಸಾವಿಧಾನ. ಪ್ರಕೃತಿಯಲ್ಲಿ ದೊರೆಯುವ ನೀರನ್ನು ಸೇವಿಸುವುದೂ, ಸ್ನಾನ, ಮುಳುಗಡೆ (ಇಮ್ಮರ್ಷನ್) ಮುಂತಾದ ವಿಧಾನಗಳಿಂದ ಅಲ್ಪಕಾಲಿಕವಾಗಿ ಇಲ್ಲವೇ ದೀರ್ಘಕಾಲಿಕವಾಗಿ ನೀರಿನೊಡನೆ ಸಂಪರ್ಕಗೊಳಿಸಿಕೊಳ್ಳುವುದೂ ಈ ವಿಧಾನದಲ್ಲಿ ಆಚರಿಸುವ ಮಾರ್ಗಗಳು. ಬಹು ಹಿಂದಿನಿಂದಲೂ ಪ್ರಪಂಚದ ನಾನಾಕಾಲಗಳಲ್ಲಿ ಜಲಚಿಕಿತ್ಸೆ ಪ್ರಮುಖವಾಗಿ ಜನಪ್ರಿಯವಾಗಿ ಇದ್ದುದೂ ಇರುವುದೂ ಕಂಡುಬಂದಿದೆ. ದೇಹದಲ್ಲಿ ನೀರಿನಿಂದಾಗುವ ಪರಿಣಾಮಗಳನ್ನು ಅರಿತು ಜ್ವರನೋವುಗಳ ಶಮನಕ್ಕೆ ತಣ್ಣೀರಿನ ಉಪಯೋಗವನ್ನು ಹಿಪಾಕ್ರಟೀಸ್ ಸೂಚಿಸಿದ್ದನು. 
## ಚಿಲುಮೆ ನೀರಿನ ಸಂಶ್ಲೇಷಣೆ
ಪರಾಸೆಲ್ಸಸ್ ಎಂಬ ವಿಜ್ಞಾನಿ ಆ ಕಾಲದಲ್ಲಿ ಯೂರೋಪಿನ ಸೇಂಟ್ ಮಾರಿಟ್ಸ್‍ನ ಚಿಲುಮೆ ನೀರಿನ ಸಂಶ್ಲೇಷಣೆಯನ್ನು ಮಾಡಿ ಅದರಲ್ಲಿ ವಿಲೀನವಾಗಿರುವ ಲವಣ ವಸ್ತುಗಳನ್ನು ಶೋಧಿಸಿದ್ದ. ಆದರೂ ಚಿಲುಮೆ ನೀರಿನಲ್ಲಿ ವಿಲೀನವಾದ ಲವಣ ಅನಿಲಗಳ ಹಾಗೂ ನೀರಿನ ಉಷ್ಣತೆಯ ವಿಷಯವಾಗಿ ವೈದ್ಯರು ಹತ್ತೊಂಭತ್ತನೆಯ ಶತಮಾನದ ಪ್ರಾರಂಭದವರೆಗೂ ಯೋಚಿಸಿರಲಿಲ್ಲ. ಇಂಗ್ಲೆಂಡಿನಲ್ಲಿ ಥಾಮಸ್ ಗಾರ್ನೆಟ್ ಎಂಬಾತ ಮೊದಲಿಗೆ ಬೇರೆ ಬೇರೆ ಚಿಲುಮೆಗಳ ನೀರಿನ ಉಷ್ಣತೆಯನ್ನು ಮಾಪಿಸಿ ಬಿಸಿನೀರಿನಲ್ಲಿ ಸಂಪರ್ಕಗೊಳ್ಳಬೇಕಾದ ಕಾಲವನ್ನು ನಿಗದಿಗೊಳಿಸಿದ. ಜಲಚಿಕಿತ್ಸೆ ಹೆಚ್ಚು ಜನಾದರಣೀಯವಾಗಿ ಹೊಸ ಹೊಸ ಚಿಲುಮೆಗಳು ಕಂಡುಹಿಡಿಯಲ್ಪಟ್ಟೊಡನೆಯೇ ಅವುಗಳ ನೀರಿನ ಉಷ್ಣಮಾಪನ ಮತ್ತು ಸಂಶ್ಲೇಷಣೆಯನ್ನು ಮಾಡುವುದಕ್ಕೆ ವೈದ್ಯರೂ ಪ್ರಾರಂಭಿಸಿ, ಆಯಾ ಚಿಲುಮೆಯ ನೀರು ಅದರಲ್ಲಿ ವಿಲೀನವಾಗಿರುವ ಯಾವುದೋ ಲವಣ ಅಥವಾ ಅನಿಲದಿಂದ ಇಲ್ಲವೆ ಅದರ ವಿಶಿಷ್ಟ ಉಷ್ಣತೆಯಿಂದ ತನ್ನ ಪ್ರಭಾವವನ್ನು ಬೀರುತ್ತದೆ ಎಂದು ಸಾರುವುದಕ್ಕೆ ಪ್ರಾರಂಭಿಸಿದರು.
## ಜಲ ಚಿಕಿತ್ಸೆಯ ಉಪಯುಕ್ತತೆ
ವಾಸ್ತವವಾಗಿ ತಣ್ಣೀರಿನ ಸ್ನಾನ ಆ ಕೂಡಲೇ ಚರ್ಮದ ರಕ್ತನಾಳಗಳನ್ನು ಸಂಕುಚಿಸಿ ಚಳಿಯಾಗುವಂತೆಯೂ ಚರ್ಮ ಬಿಳಿಚಿಕೊಳ್ಳುವಂತೆಯೂ ಮಾಡುತ್ತದೆ. ಅನಂತರ ಸುಮಾರು ೧೫ -೨೦ ನಿಮಿಷ ಬೆವರುವುದು ಕಡಿಮೆ ಆಗಿ ದೇಹ ಶಾಖ ನಷ್ಟವೂ ಕಡಿಮೆ ಆಗಿ ದೇಹದ ಉಷ್ಣತೆ ಹಾಗೂ ಗುಂಡಿಗೆಮಿಡಿತ ಮತ್ತು ಉಸಿರಾಟಗಳ ದರಗಳು ಹೆಚ್ಚುತ್ತವೆ. ಚರ್ಮದ ರಕ್ತನಾಳಗಳು ಪುನಃ ಆಕುಂಚಿಸಿ ಅಧಿಕ ರಕ್ತ ಪರಿಚಲನೆಯಿಂದ ಚರ್ಮ ಕೆಂಪಗೂ ಬೆಚ್ಚಗೂ ಆಗುತ್ತದೆ. ಅನಂತರ ಯಥಾಸ್ಥಿತಿಗೆ ಬರುತ್ತದೆ. ಇದೇ ರೀತಿ ಹದವಾದ ಬಿಸಿನೀರಿನ ಸ್ನಾನದಿಂದಲೂ, ಆ ಕೂಡಲೆ ಚರ್ಮದ ರಕ್ತ್ತನಾಳಗಳು ಆಕುಂಚಿಸಿ ಸುಖಾನುಭವ ಉಂಟಾಗುತ್ತದೆ. ಆದರೆ ಬಹು ಬಿಸಿಯಾದ (ಸುಮಾರು 50 ಸೆಂ. ಮೀರಿ) ನೀರಿನ ಜಳಕಮಾಡಿದರೆ ಮೈಕಾವು ಜ್ವರದಂತೆ ಏರಿ ನಾಡಿ, ಉಸಿರಾಟಗಳ ದರ ಹೆಚ್ಚಿ ಸುಮಾರು ಒಂದು ಗಂಟೆ ಕಾಲ ಮೈಯೆಲ್ಲ ಬೆವರುತ್ತದೆ. ರಕ್ತಕಣಗಳ ಸಂಖ್ಯೆ ವೃದ್ಧಿಸುವುದಲ್ಲದೆ ಹೀಮೋಗ್ಲೊಬಿನ್ನಿನ ಪ್ರಮಾಣವೂ ಹೆಚ್ಚುವುದುಂಟು. ಮೂತ್ರೋತ್ಪತ್ತಿ ವಿಸರ್ಜನೆಗಳು ಕಡಿಮೆ ಆಗುವುದರಿಂದ ರಕ್ತದಲ್ಲಿ ಯೂರಿಯಾ, ಯೂರಿಕ್ ಆಮ್ಲ, ಕ್ರಿಯಾಟನ್ ಮುಂತಾದ ತ್ಯಾಜ್ಯ ವಸ್ತುಗಳೂ ಹೆಚ್ಚಾಗುವುದೂ ಉಂಟು. ಕೀಲು ನೋವು, ವಾತರೋಗ, ಕೈಕಾಲುಸೆಳವು ಇವುಗಳಿಂದ ನರಳುವ ವ್ಯಕ್ತಿಗಳನ್ನು ಹದವಾದ ಬಿಸಿನೀರಿನಲ್ಲಿ ಕುತ್ತಿಗೆಯ ತನಕ ಮುಳುಗಿಸಿ ಅವರ ಕೈಕಾಲುದೇಹಗಳ ಚಲನವನ್ನು ಪ್ರೋತ್ಸಾಹಿಸುವುದು ಜಲಚಿಕಿತ್ಸೆಯಲ್ಲಿ ಒಂದು ವಿಶೇಷ ವಿಧ. ಚಲನೆಗೆ ಬೇಕಾಗುವ ಪ್ರಯತ್ನ ನೀರಿನೊಳಗೆ ಕಡಿಮೆಯಾಗಿ ಚಲನೆ ಸುಲಭ ಸಾಧ್ಯವಾಗುವುದರಿಂದ ಈ ರೋಗಿಗಳು ಉಪಯುಕ್ತ ಅಂಗಚಲನೆಯ ಮರುಪ್ರಾಪ್ತಿಗಾಗಿ ಇಂಥ ಪ್ರಯತ್ನವನ್ನು ಮಾಡಲಾಗುತ್ತದೆ.  
## ಚಿಕಿತ್ಸಾ ಗುಣ
ನೀರಿನಲ್ಲಿ ಮುಳುಗಡೆ, ಜಳಕ ಇವು ಅನೇಕ ಸಂದರ್ಭಗಳಲ್ಲಿ ತರ್ಕಸಮ್ಮತವಾದ ಮಾರ್ಗಗಳಾಗಿದ್ದು ನಿರೀಕ್ಷಿಸಿದ ಫಲವನ್ನು ಕೊಡುತ್ತವೆ. ಚಿಲುಮೆ ನೀರಿನ ಸೇವನೆ, ಸ್ನಾನಗಳು ಇಂಗ್ಲೆಂಡ್ ಯೂರೋಪುಗಳಲ್ಲಿ ಅಮೆರಿಕ ಸಂಯುಕ್ತಸಂಸ್ಥಾನಗಳಿಗಿಂತ ಹೆಚ್ಚು ಪ್ರಚಾರದಲ್ಲಿವೆ. ಸಂಯುಕ್ತಸಂಸ್ಥಾನಗಳ ವೈದ್ಯರು, ಚಿಲುಮೆ ನೀರಿನ ಉಪಯೋಗದಿಂದ ಕಂಡುಬರುವ ಸತ್ಪರಿಣಾಮಗಳು ನೇರಫಲಗಳಲ್ಲದೆ ಪರೋಕ್ಷವಾದುವೆಂದೂ ಇಂಥ ಸ್ಥಳಗಳಲ್ಲಿಯ ಹವ, ಆವರಣ, ಕ್ಲುಪ್ತ ಆಹಾರ ವ್ಯಾಯಾಮ ನಡೆವಳಿಕೆಗಳು, ದೇಹ ಹಾಗೂ ಮನಸ್ಸಿಗೆ ನೆಮ್ಮದಿ ಉಂಟುಮಾಡಿ ಫಲಕೊಡುತ್ತವೆಂದೂ ನಂಬಿರುತ್ತಾರೆ.
## ಉಲ್ಲೇಖಗಳು
ವರ್ಗ:ಆರೋಗ್ಯ
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ಮಧು ನಟರಾಜ್

**ಮಧು ನಟರಾಜ್** ರವರು ಒಬ್ಬ ಭಾರತೀಯ ಶಾಸ್ತ್ರೀಯ, ಸಮಕಾಲೀನ ನರ್ತಕಿ ಮತ್ತು ನೃತ್ಯ ಸಂಯೋಜಕಿ.
## ಜನನ
ಮಧು ನಟರಾಜ್ ಅವರು ಫೆಬ್ರವರಿ ೨೪,೧೯೭೧ ರಂದು ಬೆಂಗಳೂರಿನಲ್ಲಿ ಎಂ.ಎಸ್.ನಟರಾಜನ್ ಮತ್ತು ಭಾರತೀಯ ಶಾಸ್ತ್ರೀಯ ನರ್ತಕಿ ಮಾಯಾ ರಾವ್ ದಂಪತಿಗೆ ಜನಿಸಿದರು.

## ಶಿಕ್ಷಣ
ಮಧು ನಟರಾಜ್ ರವರು ಬೆಂಗಳೂರಿನ ಮೌಂಟ್ ಕಾರ್ಮೆಲ್ ಕಾಲೇಜಿನಲ್ಲಿ ಬಿ.ಕಾಂ ಶಿಕ್ಷಣವನ್ನು ಪಡೆದುಕೊಂಡರು.ಅವರು ಬೆಂಗಳೂರಿನ ನಾಟ್ಯ ಇನ್ಸ್ಟಿಟ್ಯೂಟ್ ಆಫ್ ಕಥಕ್ ಹಾಗೂ ಕೊರಿಯೋಗ್ರಫಿಯಲ್ಲಿ ನೃತ್ಯವನ್ನು ಕಲಿತರು.ನಂತರ ಭಾರತೀಯ ವಿದ್ಯಾ ಭವನದಲ್ಲಿ ಪತ್ರಿಕೋದ್ಯಮ ಕೋರ್ಸ್ ಗೆ ಸೇರಿಕೊಂಡರು.ಇಂದಿರಾ ಗಾಂಧಿ ಓಪನ್ ಯೂನಿವರ್ಸಿಟಿಯಿಂದ ಮಾನವಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನೂ ಪಡೆದುಕೊಂಡಿದ್ದಾರೆ.
ಮಧು ಅವರು ಕಥಕ್ ನಲ್ಲಿ ತಮ್ಮ ನೃತ್ಯ ತರಬೇತಿಯನ್ನು ತಾಯಿ ಮಾಯಾ ರಾವ್, ಚಿಕ್ಕಮ್ಮ ಚಿತ್ರ ವೇಣುಗೋಪಾಲ್ ಮತ್ತು ಮುನ್ನಾ ಶುಕ್ಲಾರವರ ಬಳಿ ಪಡೆದರು.
ನ್ಯೂಯಾರ್ಕ್ ನ ಜೋಸ್ ಲಿಮನ್ ಕೇಂದ್ರದಲ್ಲಿ, ಮಧುರವರು ಕರೆಣ್ ಪಾಟರ್ ರವರಿಂದ ಸಮಕಾಲೀನ ನೃತ್ಯದಲ್ಲಿ ತರಬೇತಿಯನ್ನು ಪಡೆದುಕೊಂಡಿದ್ದಾರೆ.ಭಾರತದ ಜಾನಪದ ಮತ್ತು ಸಮರ ನೃತ್ಯಗಳಲ್ಲಿ ತರಬೇತಿ ಪಡೆದ ಮಧುರವರು ಯೋಗ ಅಧ್ಯಯನವನ್ನೂ ಮಾಡಿದ್ದಾರೆ.

## ವೃತ್ತಿ
೧೯೯೫ ರಲ್ಲಿ ಮಧು ನಟರಾಜ್ ರವರು ಸ್ಟೆಮ್ (ಸ್ಪೇಸ್.ಟೈಮ್.ಎನರ್ಜಿ.ಮೂವ್ಮೆಂಟ್) ಡ್ಯಾನ್ಸ್ ಕಂಪನಿಯನ್ನು ಸ್ಥಾಪಿಸಿದರು.ಇದು ನಾಟ್ಯ ಇನ್ಸ್ಟಿಟ್ಯೂಟ್ ಆಫ್ ಕಥಕ್ ಹಾಗೂ ಕೊರಿಯೋಗ್ರಫಿಯ ಪ್ರದರ್ಶನ ವಿಭಾಗವಾಗಿದೆ.ಮಧು ನಟರಾಜ್ ರವರು ಖಜುರಾಹೊ ಉತ್ಸವ, ಖಜುರಾಹೊ; ಪುರಾಣ ಕ್ವಿಲಾ ಉತ್ಸವ, ದೆಹಲಿ; ಅಹಮದಾಬಾದ್ ನ ಸಂಗೀತ ನಾಟಕ ಅಕಾಡೆಮಿ ಆಯೋಜಿಸಿದ ನೃತ್ಯ ಕೃತಿ; ಬ್ಯಾಬಿಲೋನ್ ಹಬ್ಬ; ಕಥಕ್ ಮಹೋತ್ಸವ, ದೆಹಲಿ, ಲಕ್ನೋ ಹಾಗೂ ಕೆನಡಾ ಮತ್ತು ಕಲಾನಿಧಿ ಅಂತರಾಷ್ಟ್ರೀಯ ನೃತ್ಯ ಉತ್ಸವ, ಟೊರಾಂಟೊ ಮುಂತಾದ ವಿವಿಧ ನೃತ್ಯ ಉತ್ಸವಗಳಲ್ಲಿ ಪ್ರದರ್ಶನ ನೀಡಿದ್ದಾರೆ.
## ಪ್ರಶಸ್ತಿಗಳು
ಸೃಜನಶೀಲ ಮತ್ತು ಪ್ರಾಯೋಗಿಕ ನೃತ್ಯ ಕ್ಷೇತ್ರದಲ್ಲಿನ ಪ್ರತಿಭೆಗಾಗಿ ೨೦೧೦ ರಲ್ಲಿ ಮಧು ನಟರಾಜ್ ಅವರಿಗೆ ಸಂಗೀತ ನಾಟಕ ಅಕಾಡೆಮಿಯ ಉಸ್ತಾದ್ ಬಿಸ್ಮಿಲ್ಲಾ ಖಾನ್ ಯುವ ಪುರಸ್ಕಾರ್ ಪ್ರಶಸ್ತಿಯನ್ನು ನೀಡಲಾಯಿತು.ಇಂಡಿಯಾ ಟುಡೆಯ, ಭಾರತದ ೫೦ ಯುವ ಸಾಧಕರಲ್ಲಿ ಒಬ್ಬರಾಗಿ ಮಧುರವರೂ ಆಯ್ಕೆಯಾಗಿದ್ದರು. ಅಲ್ಲದೇ ಮಧುರವರು ೨೦೧೧ ರಲ್ಲಿ ಮೋಹನ್ ಖೋಕರ್ ಪ್ರಶಸ್ತಿಯನ್ನೂ ಪಡೆದುಕೊಂಡಿದ್ದಾರೆ.

## ಇತರ ಆಸಕ್ತಿಗಳು
ಮಧು ನಟರಾಜ್ ಓದುವುದರಲ್ಲಿ ಆಸಕ್ತಿ ಹೊಂದಿದ್ದಾರೆ.ಅವರು ನೃತ್ಯದಿಂದ ಹಿಡಿದು ಮಹಿಳೆಯರ ಸಮಸ್ಯೆಗಳವರೆಗೆ ವಿವಿಧ ವಿಷಯಗಳ ಕುರಿತು ಬರೆಯುತ್ತಾರೆ.
## ಉಲ್ಲೇಖಗಳು
ವರ್ಗ:ಭಾರತೀಯ ನೃತ್ಯ ಕಲಾವಿದರು
ನಡುಕಟ್ಟು

right|thumb|ಸೊಂಟದ ಸುತ್ತ ನಡುಕಟ್ಟನ್ನು ಧರಿಸಿರುವ ಕ್ರೈಸ್ತ ಪಾದ್ರಿ
**ನಡುಕಟ್ಟು** ಪದವು ಅನೇಕ ಕ್ರೈಸ್ತ ಪಂಥಗಳಲ್ಲಿ ಸಾಮಾನ್ಯವಾಗಿ ಬಿಳಿ ನಿಲುವಂಗಿಯನ್ನು ಮಾಮೂಲಾಗಿ ಮುಚ್ಚುವ ಧರ್ಮಾಚರಣೆಯ ಉಡುಪನ್ನು ಸೂಚಿಸುತ್ತದೆ.

ಪುರುಷರಿಗೆ ನಡುಕಟ್ಟು ಸೇವೆ ನೀಡಲು ತಯಾರಿ ಮತ್ತು ಸಿದ್ಧತೆಯನ್ನು ಸಂಕೇತಿಸುತ್ತದೆ, ಮತ್ತು ಮಹಿಳೆಯರಿಗೆ ನಡುಕಟ್ಟು ಪವಿತ್ರತೆ ಹಾಗೂ ರಕ್ಷಣೆಯನ್ನು ಪ್ರತಿಬಿಂಬಿಸುತ್ತದೆ. ಸಾಹಿತ್ಯದಲ್ಲಿ ರುಜುಪಡಿಸಿದಂತೆ, ಮಧ್ಯಯುಗದಲ್ಲಿ ಇದನ್ನು ಜನಸಾಮಾನ್ಯರು ಕೂಡ ಧರಿಸುತ್ತಿದ್ದರು.

ಕೆಲವು ಬ್ರಿಟನ್ನರು ಬೊಜ್ಜನ್ನು ತಡೆಗಟ್ಟಲು ಕಬ್ಬಿಣದ ನಡುಕಟ್ಟುಗಳನ್ನು ಧರಿಸುತ್ತಿದ್ದರು. ಡ್ರೂಯಿಡಿಕಲ್ ಯುಗದಿಂದ, ರೋಗಗಳ ಗುಣವಾಗುವಿಕೆ, ವಿಶೇಷವಾಗಿ ಕಷ್ಟದ ಹೆರಿಗೆಯ ಗುಣವಾಗುವಿಕೆಯು ಕೆಲವು ನಡುಕಟ್ಟುಗಳನ್ನು ಧರಿಸುವುದರಿಂದ ಆಗುತ್ತಿತ್ತು ಎಂದು ಹೇಳಲಾಗಿದೆ. ಆ್ಯಂಗ್ಲೋ-ಸ್ಯಾಕ್ಸನ್ನರಲ್ಲಿ, ಇದನ್ನು ಎರಡೂ ಲಿಂಗದವರು ಬಳಸುತ್ತಿದ್ದರು. ಪುರುಷರು ಟ್ಯೂನಿಕ್‍ನ್ನು ಹಿಡಿದಿಡಲು ಮತ್ತು ಕತ್ತಿಗೆ ಆಧಾರ ಒದಗಿಸಲು ಇದನ್ನು ಬಳಸುತ್ತಿದ್ದರು. ಇದು ಸಮೃದ್ಧವಾಗಿ ಕಸೂತಿ ಹಾಕಲ್ಪಡುತ್ತಿತ್ತು ಮತ್ತು ಬಿಳಿ ಚಕ್ಕಡದ್ದಾಗಿರುತ್ತಿತ್ತೆಂದು ಕಂಡುಬಂದಿದೆ. ಚಕ್ಕಡದ ಪಟ್ಟಿಯನ್ನು ಮುಖ್ಯವಾಗಿ ಸಂನ್ಯಾಸಿಗಳು ಧರಿಸುತ್ತಿದ್ದರು.

## ಉಲ್ಲೇಖಗಳು 
ವರ್ಗ:ಉಡುಪುಗಳು
ವೈಯಕ್ತಿಕ ಗಣಕಯಂತ್ರ

ವೈಯಕ್ತಿಕ ಗಣಕಯಂತ್ರ (ಪಿಸಿ) ಒಂದು ಬಹು-ಉದ್ದೇಶದ ಗಣಕಯಂತ್ರವಾಗಿದ್ದು, ಅದರ ಗಾತ್ರ, ಸಾಮರ್ಥ್ಯಗಳು, ಮತ್ತು ಬೆಲೆಗಳು ವೈಯಕ್ತಿಕ ಬಳಕೆಗೆ ಸುಲಭ ಸಾಧ್ಯವಾಗಿಸುತ್ತವೆ. ವೈಯಕ್ತಿಕ ಗಣಕಯಂತ್ರಗಳು ಕಂಪ್ಯೂಟರ್ ತಜ್ಞ ಅಥವಾ ತಂತ್ರಜ್ಞರ ಬದಲಿಗೆ, ನೇರವಾಗಿ ಬಳಕೆದಾರರು ಬಳಸುವುದಕ್ಕೆ ಉದ್ದೇಶಿಸಲಾಗಿದೆ. ದೊಡ್ಡ ದುಬಾರಿ ಮಿನಿಕಂಪ್ಯೂಟರ್ ಮತ್ತು ಮೇನ್‌ಫ್ರೇಮ್ ಗಳಂತೆ, ಅದೇ ಸಮಯದಲ್ಲಿ ಅನೇಕ ಜನರು ಟೈಮ್ ಶೇರಿಂಗ್ ಮೂಲಕ ಮಾಡೂವ ಕೆಲಸವನ್ನು ವೈಯಕ್ತಿಕ ಗಣಕಯಂತ್ರಗಳಲ್ಲಿ ಮಾಡಲಾಗುವುದಿಲ್ಲ.

1960 ರ ದಶಕದಲ್ಲಿ ಸಂಸ್ಥೆಗಳು ಅಥವಾ ಸಾಂಸ್ಥಿಕ ಕಂಪ್ಯೂಟರ್ ಮಾಲೀಕರು ಈ ಯಂತ್ರಗಳಿಂದ ಯಾವುದೇ ಉಪಯುಕ್ತ ಕೆಲಸವನ್ನು ಮಾಡಬೇಕಾದರೆ ತಮ್ಮದೇ ಆದ ಪ್ರೋಗ್ರಾಂಗಳನ್ನು ಬರೆಯಬೇಕಾಗಿತ್ತು. ವೈಯಕ್ತಿಕ ಗಣಕಯಂತ್ರದ ಬಳಕೆದಾರರು ತಮ್ಮದೇ ಆದ ಅಪ್ಲಿಕೇಶನ್ ಗಳನ್ನು ಅಭಿವೃದ್ಧಿಪಡಿಸಬಹುದಾದರೂ, ಸಾಮಾನ್ಯವಾಗಿ ಈ ಸಿಸ್ಟಮ್ ಗಳು ವಾಣಿಜ್ಯ ಸಾಫ್ಟ್‌ವೇರ್, ಉಚಿತವಾದ ಸಾಫ್ಟ್‌ವೇರ್ ("ಫ್ರೀವೇರ್") ಅಥವಾ ಉಚಿತವಾದ ಮತ್ತು ಓಪನ್-ಸೋರ್ಸ್ ಸಾಫ್ಟ್‌ವೇರನ್ನು ಬಳಸುತ್ತವೆ, ಇದನ್ನು ಬಳಕೆಗೆ ಸಿದ್ಧ ರೂಪದಲ್ಲಿ ಒದಗಿಸಲಾಗುತ್ತದೆ.

1990 ರ ದಶಕದ ಆರಂಭದಿಂದ, ಹೆಚ್ಚಿನ ವೈಯಕ್ತಿಕ ಗಣಕಯಂತ್ರ ಮಾರುಕಟ್ಟೆಯಲ್ಲಿ ಮೈಕ್ರೋಸಾಫ್ಟ್ ಆಪರೇಟಿಂಗ್ ಸಿಸ್ಟಮ್ಗಳು ಮತ್ತು ಇಂಟೆಲ್ ಹಾರ್ಡ್ವೇರ್ಗಳು ಪ್ರಾಬಲ್ಯ ಹೊಂದಿವೆ, ಮೊದಲು ಎಂಎಸ್-ಡಾಸ್ (MS-DOS) ಮತ್ತು ನಂತರ ಮೈಕ್ರೋಸಾಫ್ಟ್ ವಿಂಡೋಸ್ನೊಂದಿಗೆ. ಮೈಕ್ರೋಸಾಫ್ಟ್ನ ವಿಂಡೋಸ್ ಆಪರೇಟಿಂಗ್ ಸಿಸ್ಟಮ್ ಗಳಿಗೆ ಪರ್ಯಾಯಗಳು ಉದ್ಯಮದ ಸ್ವಲ್ಪಮಟ್ಟಿನ ಪಾಲನ್ನು ಹೊಂದಿವೆ. ಇವುಗಳೆಂದರೆ ಆಪಲ್ನ ಮ್ಯಾಕ್ ಒಎಸ್ (macOS)  ಮತ್ತು ಉಚಿತ ಮತ್ತು ಓಪನ್-ಸೋರ್ಸ್ ಯುನಿಕ್ಸ್-ನಂತಹ ಆಪರೇಟಿಂಗ್ ಸಿಸ್ಟಮ್ಗಳಾದ ಲಿನಕ್ಸ್.

## ವಿಧಗಳು 
* ವರ್ಕ್‍‌ಸ್ಟೇಶನ್: ಹೆಚ್ಚು ಸಾಮರ್ಥ್ಯದ, ವಿಶೇಷ ಯಂತ್ರಾಂಶಗಳನ್ನು ಹೊಂದಿದ್ದ ಶಕ್ತಿಶಾಲಿ ಕಂಪ್ಯೂಟರುಗಳನ್ನು 'ವರ್ಕ್‍‌ಸ್ಟೇಶನ್'ಗಳೆಂದು ಗುರುತಿಸಲಾಗುತ್ತಿತ್ತು.
* ಡೆಸ್ಕ್‌ಟಾಪ್ ಕಂಪ್ಯೂಟರ್
* ಲ್ಯಾಪ್‌ಟಾಪ್ 
* ಟಾಬ್ಲೆಟ್
* ಸ್ಮಾರ್ಟ್‌ಫೋನ್‌ 
* ಅಲ್ಟ್ರಾ ಮೊಬೈಲ್ ಪಿಸಿ
* ಪಾಕೆಟ್ ಪಿಸಿ

#### ಉಲ್ಲೇಖಗಳು 
http://kn.vikaspedia.in/education/caecbecb9cbfca4cbf-ca4c82ca4ccdcb0-c9cccdc9ecbeca8-cb8cbec95ccdcb7cb0ca4cc6/c97ca3c95cafc82ca4ccdcb0/c97ca3c95cafc82ca4ccdcb0

http://karnatakaeducation.org.in/KOER/index.php?title=ICT&mobileaction=toggle_view_mobile

ವರ್ಗ:ಗಣಕಯಂತ್ರ
ಗೋಲ್ಡನ್ ಆಮೆ ಜೀರುಂಡೆ

ಗೋಲ್ಡನ್ ಆಮೆ ಜೀರುಂಡೆಯು **ಕ್ರಿಸೊಮೆಲಿಡೆ** ಕುಟುಂಬಕ್ಕೆ ಸೇರಿದ ಜೀರುಂಡೆಯ ಒಂದು ಜಾತಿ. ಇದು ಅಮೆರಿಕಾದಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಇದರ ವೈಜ್ಞಾನಿಕ ಹೆಸರು ***ಚಾರಿಡೊಟೆಲ್ಲಾ ಸೆಕ್ಸ್ಪಂಕ್ಟೇಟಾ***.. ಇದನ್ನು ಆಂಗ್ಲ ಭಾಷೆಯಲ್ಲಿ ಗೋಲ್ಡ್ ಬಗ್,ಗೋಲ್ಡೆನ್ ಟಾರ್ಟೋಯಿಸ್ ಬೀಟಲ್,ಸ್ವೀಟ್ ಪೊಟಾಟೊ ಬೀಟಲ್ ಮತ್ತು ಟಾರ್ಟೋಯಿಸ್ ಬೀಟಲ್ ಎಂಬ ಹೆಸರಿನಿಂದ ಕರೆಯಲಾಗುತ್ತದೆ. 

=ಟ್ಯಾಕ್ಸಾನಮಿ=
ಇದು ಎರಡುಉಪಜಾತಿಗಳನ್ನು ಹೊಂದಿದೆ.
#ಉಪಜಾತಿ ಬೈಕಲರ್
#ಉಪಜಾತಿ ಸೆಕ್ಸ್ಪಂಕ್ಟೇಟಾ

=ಜೀವನಚಕ್ರ=
ಹೆಣ್ಣು ಜೀರುಂಡೆಯು ತನ್ನ ಮೊಟ್ಟೆಗಳನ್ನು ಮರದ ಕಾಂಡ ಅಥವ ಎಲೆಗಳ ಮೇಲೆ ಇಡುತ್ತದೆ. ಮೊಟ್ಟೆಯು ಬಿಳಿ ಬಣ್ಣವನ್ನು ಹೊಂದಿರುತ್ತದೆ. ಹಳದಿ ಅಥವಾ ಕೆಂಪು-ಕಂದು ಬಣ್ಣದ ಲಾರ್ವಾವು ೫ರಿಂದ೧೦ ದಿನಗಳೊಳಗೆ ಮೊಟ್ಟೆಯೊಡೆದು ಹೊರಬರುತ್ತದೆ. ೨ರಿಂದ೩ ಮೂರುವಾರಗಳೊಳಗೆ ಲಾರ್ವಾವು ಕಂದು ಬಣ್ಣದ ಪೊರೆಹೊಂದಿದ ಹುಳುವಾಗಿ ಮಾರ್ಪಡುತ್ತದೆ. ವಯಸ್ಕ ಜೀರುಂಡೆ **೫ರಿಂದ೭ ಮಿ.ಮೀ.**ಉದ್ದವಿರುತ್ತದೆ. ಬೆಳವಣಿಗೆಯಾದಂತೆ ದೇಹದ ಬಣ್ಣ ಬದಲಾಗುತ್ತದೆ. ಬಣ್ಣವು ಅದರ ಬೆಳವಣಿಗೆಯ  ಮೂಲಕ ಅಂದರೆ ಸಂಯೋಗದ ಸಮಯದಲ್ಲಿ,ಅಡಚಣೆಯ ಸಮಯದಲ್ಲಿ ಬದಲಾಗುತ್ತದೆ. ಬೇರೆ ಜೀವಿಗಳಿಂದ ತೊಂದರೆಗೆ ಒಳಗಾದಾಗ ತನ್ನ ಕಾಲುಗಳನ್ನು ದೇಹದ ಹತ್ತಿರಕ್ಕೆ ಆಮೆಗಳ ರೀತಿ ಎಳೆದುಕೊಳ್ಳುತ್ತದೆ.

=ಆಹಾರ=
**ಕಾನ್ವಾಲ್ವ್ಯುಲೇಷಿಯೆ** ಕುಟುಂಬಕ್ಕೆ ಸೇರಿದ ಸಸ್ಯಗಳಾದ **ಸಿಹಿಗೆಣಸು**,**ಮಾರ್ನಿಂಗ್ ಗ್ಲೋರಿ** ಹಾಗೂ ಮುಂತಾದ ಸಸ್ಯಗಳ ಎಲೆಯನ್ನು ಅವುಗಳು ತಿನ್ನುತ್ತದೆ.

=ನೈಸರ್ಗಿಕ ಶತ್ರುಗಳು=
ಕಣಜ ಪರಾಸೈಟಾಯ್ಡ್ ಟೆಟ್ರಾಸ್ಟಿಕಸ್ ಕ್ಯಾಸಿಡಸ್ ಬರ್ಕ್ಸ್ ಮತ್ತು ಫ್ಲೈ ಪರಾಸೈಟಾಯ್ಡ್ ಯುಸೆಲೇಟರ್ಯಾಪ್ಸಿಸ್ ಡಿಮ್ಮೋಕಿ ಇವುಗಳು ಗೋಲ್ಡನ್ ಆಮೆ ಜೀರುಂಡೆಯ ಮೇಲೆ ದಾಳಿ ಮಾಡುತ್ತವೆ. ಚುಚ್ಚುವ ಮತ್ತು ಹೀರುವ ಬಾಯಿಯ ಭಾಗಗಳನ್ನು ಹೊಂದಿರುವ ಡ್ಯಾಮ್ಸೆಲ್ ಬಗ್,ಶೀಲ್ಡ್ ಬಗ್,ಎಸ್ಸಾಸಿನ್ ಬಗ್ ಇದರ ಶತ್ರುಗಳು.

=ಉಲ್ಲೇಖಗಳು=

## ಉಲ್ಲೇಖಗಳು
ಪ್ರತಾಪ ಚಂದ್ರ ಸಾರಂಗಿ

**ಪ್ರತಾಪ ಚಂದ್ರ ಸಾರಂಗಿ**ರವರು ಜನವರಿ ೪,೧೯೫೫ರಂದು ಒಡಿಶಾದಲ್ಲಿ ಜನಿಸಿದರು. ಅವರು ಭಾರತ ಸರ್ಕಾರದಲ್ಲಿ ಪಶುಪಾಲನೆ, ಮೀನುಗಾರಿಕೆ ಮತ್ತು ಸಣ್ಣ ಮತ್ತು ಮಧ್ಯಮ ಉದ್ಯಮಗಳಿಗೆ  ರಾಜ್ಯ ಸಚಿವರಾಗಿದ್ದಾರೆ. ಅವರು ಒಡಿಶಾದ ಬಾಲಸೋರ್ ನ ರಾಜಕಾರಣಿಯಾಗಿದ್ದಾರೆ ಮತ್ತು ಭಾರತೀಯ ಜನತಾ ಪಕ್ಷ (ಬಿಜೆಪಿ)ಯ ರಾಷ್ಟ್ರೀಯ ಕಾರ್ಯಕಾರಿಣಿ ಸದಸ್ಯರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಒಡಿಶಾ ಶಾಸನಸಭೆಯ ಸದಸ್ಯರಾಗಿ ನೀಲಗಿರಿ ಕ್ಷೇತ್ರದಿಂದ ಎರಡು ಬಾರಿ ಚುನಾಯಿತರಾಗಿದ್ದರು (೨೦೦೪ ರಿಂದ ೨೦೦೯ ರವರೆಗೆ ಮತ್ತು ೨೦೦೯ ರಿಂದ ೨೦೧೪ ರವರೆಗೆ).

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಪ್ರತಾಪ್ ಚಂದ್ರ ಸಾರಂಗಿ ಅವರು ೧೯೫೫ ರ ಜನವರಿ ೪ ರಂದು ಗೋಪಿನಾಥ್ ಪುರ, ನೀಲಗಿರಿ, ಬಾಲಸೋರ್ ನಲ್ಲಿ ಜನಿಸಿದರು. ಅವರು ೧೯೭೫ರಲ್ಲಿ ಉತ್ಕಲ್ ವಿಶ್ವವಿದ್ಯಾಲಯದಲ್ಲಿ  ಬಾಲಸೋರ್ ನ ಫಕೀರ್ ಮೋಹನ್ ಕಾಲೇಜ್ ನಿಂದ ಪದವಿಯನ್ನು ಪೂರ್ಣಗೊಳಿಸಿದರು.
ಬಾಲ್ಯದಿಂದಲೂ ಸಾರಂಗಿಯವರು ಆಧ್ಯಾತ್ಮಿಕ ಅನ್ವೇಷಕರಾಗಿದ್ದರು. ಅವರು ರಾಮಕೃಷ್ಣ ಮಠದ  ಸನ್ಯಾಸಿಯಾಗಲು ಬಯಸಿದ್ದರು. ಅವರು ಪಶ್ಚಿಮ ಬಂಗಾಳದ ಹೌರಾದಲ್ಲಿರುವ ರಾಮಕೃಷ್ಣ ಆಶ್ರಮದ ಪ್ರಧಾನ ಕಛೇರಿಯಾದ ಬೇಲೂರು ಮಠಕ್ಕೆ ಹಲವಾರು ಬಾರಿ ಭೇಟಿ ಮಾಡಿದ್ದರು. ಮಠದ ಸನ್ಯಾಸಿಗಳು ಅವರ ಬಯಕೆಯ ಬಗ್ಗೆ ಸಾರಂಗಿ ಅವರೊಂದಿಗೆ ಚರ್ಚಿಸಿದರು ಮತ್ತು ಅವರ ಜೀವಮಾನವನ್ನು ಪರೀಕ್ಷಿಸಿದರು. ಸಾರಂಗಿಯವರ ವಿಧವೆ ತಾಯಿ ಜೀವಂತವಾಗಿರುವುದನ್ನು ಅವರು ತಿಳಿದುಕೊಂಡರು. ಅವರು ಹಿಂತಿರುಗಬೇಕೆಂದೂ ಮತ್ತು ಅವಳ ಸೇವೆಯನ್ನು ಮಾಡಬೇಕೆಂದೂ ಅವರು ಒತ್ತಾಯಿಸಿದರು. ತಮ್ಮ ಹಳ್ಳಿಗೆ ಮರಳಿದ ನಂತರ, ಅವರು ಹಲವಾರು ಸಾಮಾಜಿಕ ಚಟುವಟಿಕೆಗಳಲ್ಲಿ ತೊಡಗಿಸಿಕೊಂಡರು.

## ವೃತ್ತಿಜೀವನ
ಬಾರಾಸೋರ್ ಮತ್ತು ಮಯೂರ್ಭಂಜ್ ಜಿಲ್ಲೆಯ ಬುಡಕಟ್ಟು ಗ್ರಾಮಗಳಲ್ಲಿ, ಗಾನಾ ಶಿಖಾ ಮಂದಿರ ಯೋಜನೆಯ ಅಡಿಯಲ್ಲಿ, ಸಮರ್ ಕಾರಾ ಕೇಂದ್ರ ಎಂಬ ಹೆಸರಿನ ಶಾಲೆಯನ್ನು ಪ್ರಾರಂಭಿಸಿದರು.  

## ಅಪರಾಧ ಪ್ರಕರಣಗಳು
೧೯೯೯ ರಲ್ಲಿ ಆಸ್ಟ್ರೇಲಿಯಾದ ಕ್ರಿಶ್ಚಿಯನ್ ಮಿಷನರಿ ಗ್ರಹಾಂ ಸ್ಟೇನ್ಸ್ ಮತ್ತು ಅವರ ಇಬ್ಬರು ಮಕ್ಕಳನ್ನು ಒಡಿಶಾದ ಮನೋಹರ್ಪುರ್-ಕಯೊಂಜ್ಹಾರ ಗ್ರಾಮದಲ್ಲಿ ತಮ್ಮ ನಿಲ್ದಾಣದ ವ್ಯಾಗನ್ ನಲ್ಲಿ ನಿದ್ದೆ ಮಾಡುವಾಗ ಜೀವಂತವಾಗಿ ಸುಟ್ಟು ಹೋಗಿದ್ದರು. ಇದು ಭಜರಂಗ ದಳದ ಕಾರ್ಯಕರ್ತರು ಮಾಡಿರುವುದೆಂದು  ಹೇಳಲ್ಪಟ್ಟಿದೆ. ೧೯೯೯ ರಲ್ಲಿ ಪ್ರತಾಪ್ ಸಾರಂಗಿ ಅವರು ಭಜರಂಗದಳದ ಮುಖ್ಯಸ್ಥರಾಗಿದ್ದರು. ವಿಚಾರಣೆಯ ನಂತರ, ಆ ಗುಂಪಿನೊಂದಿಗೆ ಸಂಪರ್ಕ ಹೊಂದಿದ್ದ ದಾರಾ ಸಿಂಗ್ ಎಂಬ ವ್ಯಕ್ತಿ ಮತ್ತು ೧೨ ಇತರ ಮಂದಿಯನ್ನು ೨೦೦೩ ರಲ್ಲಿ ಈ ಅಪರಾಧಕ್ಕೆ ಶಿಕ್ಷೆಯನ್ನು ವಿಧಿಸಿದ್ದರು. ಆಗ ಪ್ರತಾಪ್ ಚಂದ್ರ ಸಾರಂಗಿಯವರು, ಪಕ್ಷಪಾತವಿಲ್ಲದ ಮತ್ತು ಸರಿಯಾದ ರೀತಿಯಲ್ಲಿ ವಿಚಾರಣೆಯನ್ನು ಮಾಡಲಿಲ್ಲ ಎಂದು ಹೇಳಿದರು. ಒಡಿಶಾದ ಹೈಕೋರ್ಟ್ ಎರಡು ವರ್ಷಗಳ ನಂತರ ಸಿಂಗ್ ಗೆ ಮರಣದಂಡನೆ ವಿಧಿಸಿತು ಮತ್ತು ಪ್ರತಾಪ ಸಾರಂಗಿ ಸೇರಿದಂತೆ ಇತರ ಆರೋಪಿಗಳ ವಿರುದ್ಧ ಯಾವುದೇ ಸಾಕ್ಷ್ಯಾಧಾರಗಳಿಲ್ಲವೆಂದು, ಜೀವಾವಧಿ ಜೈಲು ಶಿಕ್ಷೆಗೆ ಒಳಗಾದ ೧೧ ಇತರರನ್ನು ಬಿಡುಗಡೆ ಮಾಡಿತು. ೨೦೦೨ ರಲ್ಲಿ ಒರಿಸ್ಸಾ ರಾಜ್ಯ ವಿಧಾನಸಭೆಯ ಮೇಲೆ ಹಿಂದೂ ಬಲಪಂಥೀಯ ಗುಂಪುಗಳು, ಭಜರಂಗದಳದವರು ನಡೆಸಿದ ದಾಳಿಯನ್ನು ಸೇರಿದಂತೆ, ೨೦೦೨ ರ ದಾಳಿಯ ನಂತರ ಗಲಭೆ, ಅಗ್ನಿಸ್ಪರ್ಶ, ಆಕ್ರಮಣ ಮತ್ತು ಸರ್ಕಾರಿ ಆಸ್ತಿಗಳನ್ನು ಹಾನಿಗೊಳಿಸಿದ ಆರೋಪಗಳ ಮೇಲೆ ಸಾರಂಗಿಯವರು ಬಂಧಿಸಲ್ಪಟ್ಟಿದ್ದರು. ದಳವು ಶಾಂತಿಯುತ ಮತ್ತು ಕಾನೂನು ಸಂಘಟನೆಯಾಗಿದ್ದು, ಭಜರಂಗ ದಳದ ಪಾತ್ರವನ್ನು ಪರೀಕ್ಷಿಸದೆ ಅಂದು ವರದಿಯನ್ನು ನೀಡಿದ್ದು, ಸ್ಟೈನ್ಸ್ನ ಹತ್ಯೆಯಲ್ಲಿ ಭಜರಂಗದಳವು ಭಾಗಿಯಾಗಿರುವುದಿಲ್ಲ ಎಂದು ವಾಧ್ವಾ ಕಮಿಷನ್ ಹೇಳಿದೆ.

## ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು
ಕಾವಲುಪಡೆ

**ಕಾವಲುಪಡೆ**ಯು ಒಂದು ನಿರ್ದಿಷ್ಟ ಸ್ಥಳದಲ್ಲಿ ನೆಲೆಗೊಂಡಿರುವ ಪಡೆಗಳ ಗುಂಪನ್ನು ಸೂಚಿಸುವ ಸಾಮೂಹಿಕ ಪದವಾಗಿದೆ. ಮೂಲತಃ ಇದರ ಉದ್ದೇಶ ಅದಕ್ಕೆ ರಕ್ಷಣೆ ನೀಡುವುದು ಆಗಿತ್ತು, ಆದರೆ ಈಗ ಹಲವುವೇಳೆ ಕೇವಲ ಅದನ್ನು ಗೃಹ ನೆಲೆಯಾಗಿ ಬಳಸಲಾಗುತ್ತದೆ. ಕಾವಲುಪಡೆಯು ಸಾಮಾನ್ಯವಾಗಿ ನಗರ, ಪಟ್ಟಣ, ಕೋಟೆ, ದುರ್ಗ, ಹಡಗು ಅಥವಾ ಹೋಲಿಕೆಯ ಸ್ಥಳದಲ್ಲಿ ಇರುತ್ತದೆ. "ಕಾವಲುಪಡೆ ಪಟ್ಟಣ" ಎಂದರೆ ಹತ್ತಿರದಲ್ಲಿ ಸೇನಾ ನೆಲೆಯನ್ನು ಹೊಂದಿರುವ ಯಾವುದೇ ಪಟ್ಟಣವನ್ನು ಸೂಚಿಸುವ ಸಾಮಾನ್ಯ ಪದವಿನ್ಯಾಸವಾಗಿದೆ.

## ಅರಬ್ ಕಾವಲುಪಡೆ 
ಅರಬ್ ಮುಸ್ಲಿಮ್ ಸೇನೆಗಳು ತಮ್ಮ ಪ್ರಾಬಲ್ಯವನ್ನು ಹೆಚ್ಚಿಸಲು "ಕಾವಲುಪಡೆ ಪಟ್ಟಣ"ಗಳನ್ನು ಮಧ್ಯಪ್ರಾಚ್ಯ ಪ್ರದೇಶಗಳ ಅರಬ್ ಇಸ್ಲಾಮೀ ದಾಳಿಗಳ ಅವಧಿಯಲ್ಲಿ ಬಳಸಿದವು. ಅರಬ್ ಅಲ್ಲದ, ಇಸ್ಲಾಮೇತರ ಪ್ರದೇಶಗಳನ್ನು ಆಕ್ರಮಿಸಲು, ಆಳುವ ಅರಬ್ ಗಣ್ಯರು ಅಲೆಮಾರಿ ಅರಬ್ ಬುಡಕಟ್ಟು ಜನರನ್ನು ಮರುಭೂಮಿಯಿಂದ ತೆಗೆದುಕೊಂಡು ಇಸ್ಲಾಮಿ ಸೇನೆಗಳಲ್ಲಿ ಒತ್ತಾಯದಿಂದ ಸೇರಿಸಿ ಕಾವಲುಪಡೆ ಪಟ್ಟಣಗಳೊಳಗೆ ನೆಲೆಗೊಳಿಸಿ, ಜೊತೆಗೆ ಯುದ್ಧಗಳಲ್ಲಿ ಲೂಟಿಮಾಡಿದ್ದರಲ್ಲಿ ಪಾಲನ್ನೂ ಕೊಟ್ಟರು.

## ಉಲ್ಲೇಖಗಳು 
ವರ್ಗ:ಸೇನಾ ಘಟಕಗಳು